ועדת הפנים והגנת הסביבה, כנסת 20, פרוטוקול מספר 226, 2016-07-06 09:00

דוד אמסלם: רבותיי, בוקר טוב לכולם, אני מתכבד לפתוח את ישיבת ועדת הפנים בנושא: "איסוף חומרים על אנשי ציבור על-ידי משטרת ישראל", בהשתתפות מפכ"ל המשטרה; הצעה לסדר-היום בנושא: הצורך בהקמת ועדת חקירה פרלמנטרית בנושא: "מחדלים חמורים בהתנהלות משטרת ישראל", של חברת הכנסת מיכל רוזין.

דוד אמסלם: האמת היא, שדיברתי עם מיכל, וסיכמתי איתה שאנחנו נביא את זה פה לדיון, ולכן היא הסכימה להוריד את זה במליאה.

דוד אמסלם: בבקשה, חברת הכנסת מיכל רוזין.

מיכל רוזין: תודה רבה, בוקר טוב.

מיכל רוזין: קודם כל אני שמחה שהמפכ"ל וניצב יצחקי הגיעו לכאן.

מיכל רוזין: אני חושבת שחשוב מאוד שאנחנו נבחרי הציבור ודרכנו הציבור כולו יקבל תשובות.

מיכל רוזין: אני רוצה להבהיר חד-משמעית, ואני חושבת ששותפים לי בעניין הזה מאה אחוז מחברי וחברות הכנסת: זה נכון שהמשטרה, בוודאי במדינה דמוקרטית, תחקור את נבחרי הציבור במידה ויש צורך, וגם תעמיד לדין.

מיכל רוזין: אני חושבת – אולי לא גאווה, אבל טוב שהמערכת המשפטית שלנו יכולה, וכך עושה – גם חוקרת וגם מעמידה לדין ומרשיעה, בין אם זה נשיא לשעבר, ראש ממשלה לשעבר, שרים וכדומה.

מיכל רוזין: אולי זה לא לגאוותנו, אבל בהחלט מוכיח עד כמה אנחנו מדינה דמוקרטית.

מיכל רוזין: אני רוצה להעלות כמה שאלות, ואני חושבת שעל כך צריך להתמקד בדיון, כי יש לי הרבה מה להגיד על התנהלות המשטרה ואמון הציבור, לצערי הרב, במשטרה – דרך אגב, בעקבות חשיפת המסמך הזה גם בנבחרי ונבחרות הציבור.

מיכל רוזין: אני רוצה לשאול כמה שאלות.

מיכל רוזין: קודם כל הייתה הנחיה מפורשת של סגלוביץ בקדנציה שלו שלא לעשות מעין סקירה כזאת כוללת, שמאגדת למסמך אחד את הדברים.

מיכל רוזין: רציתי לדעת בגלל רמת הנפיצות והבעייתיות ואמון הציבור שפתאום יוצא מסמך שכזה אם הוא מודלף, ואנחנו יודעים שבעידן שלנו אין דבר כזה שלא יודעים ולא מודלף.

מיכל רוזין: לכן אני רוצה לשאול, האם השתנתה ההנחיה?

מיכל רוזין: מדוע זה נעשה?

מיכל רוזין: ואם זה נכון שנעשה, אז האם זו הנחיה ברורה?

מיכל רוזין: אם זו רוטינה, למה היא לא התקיימה עד היום?

מיכל רוזין: בנוסף, אני רוצה לשאול אם הכול נעשה בגלל מה שנקרא "פאשלת פואד", הרי זו הטענה – לא שמנו לב, לא ידענו, רשות המסים, עבר חומר לפה, חומר לשם, לא ידענו, ולכן חשוב היה לאגד את החומר ולאסוף ולראות מצב מודיעיני של כל החומר.

מיכל רוזין: אז אני רוצה לשאול – האם נעשתה חקירה, איפה הפאשלה?

מיכל רוזין: למה אנחנו לא שומעים?

מיכל רוזין: מה קרה בפאשלה עם פואד?

מיכל רוזין: איך המידע לא עלה?

מיכל רוזין: למה לקח שנתיים עד שפתאום חיברו את הקצוות?

מיכל רוזין: זו שאלה נוספת.

מיכל רוזין: נקודה מאוד חשובה.

מיכל רוזין: תראו, יש במסמך הזה כ-100 פרשיות בערך, למיטב ידיעתנו.

מיכל רוזין: לפי ההצהרות של המשטרה, הפרשיות האלה לא נבדקו, לא נחקרו, אפילו לא 20% מהן?

מיכל רוזין: 10% מהן?

מיכל רוזין: האם התלונה על השר לביטחון הובאה בפני היועץ המשפטי לממשלה?

מיכל רוזין: לא הובאה?

מיכל רוזין: ויינשטיין טוען שהוא לא הביא.

מיכל רוזין: נקודה אחרונה ומאוד חשובה.

מיכל רוזין: אתה, ניצב יצחקי, לפי מיטב ידיעתי ביקשת לייצר עותק נוסף של המסמך שבידך על מנת להראות אותו למפכ"ל הקודם דנינו.

מיכל רוזין: המפכ"ל דנינו טוען בתוקף שהוא לא ראה את המסמך - האם יוצר מסמך כזה, עותק נוסף?

מיכל רוזין: האם ראה אותו המפכ"ל?

מיכל רוזין: האם ראה אותו כפי שאני מבינה שכך נרמז פרקליט המדינה?

מיכל רוזין: בוודאי היועץ המשפטי לממשלה אמר בקולו שהוא לא ראה את המסמך הזה, אז האם יש פה הבדלי גרסאות.

מיכל רוזין: אני אשמח לשמוע תשובות על הדברים האלה.

מיכל רוזין: תודה.

דוד אמסלם: תודה רבה, חברת הכנסת רוזין.

דוד אמסלם: בבקשה, חבר הכנסת איל בן ראובן.

איל בן ראובן: בוקר טוב.

איל בן ראובן: בפתח דבריי חשוב לי לומר שתי הנחות.

איל בן ראובן: אחת – שאני סומך את ידי לחלוטין על מפכ"ל המשטרה, על מר רוני אלשיך, אני מכיר אותו משכבר הימים, וכל מה שאני הולך להגיד זה תחת ההנחה שאני סומך עליו ונותן לו את כל הקרדיט.

איל בן ראובן: האמירה השנייה שלי שאני מאמין שנבחרי ציבור אכן צריכים להיות נקיים – דוגמה אישית.

איל בן ראובן: המושג דוגמה אישית אצלי עדיין משחק משחק מאוד מרכזי וחשוב, וחשוב שנאמר את זה פה בדיון הזה.

איל בן ראובן: זה מאוד חשוב.

איל בן ראובן: כאן אני רוצה לדבר על הכוח שנמצא בידי המשטרה, ואני רוצה לספר פה סיפור קצרצר שמבחינתי הוא סיפור אישי.

איל בן ראובן: אני רוצה לדבר מלה על פקודי לשעבר בשביל הגילוי הנאות, תת-אלוף במילואים גל הירש.

איל בן ראובן: תראו, סיפור גל הירש הוא סיפור שמאוד קשור פה לעניין, ואני אגיד למה.

איל בן ראובן: גל מקבל טלפון מהשר ארדן יום אחד, ככה.

איל בן ראובן: מקבל טלפון, והשר ארדן אומר לו: אני רוצה לבחון את האפשרות שאתה תהיה בעתיד מפכ"ל המשטרה.

איל בן ראובן: גל נותן לו תשובה, אני אבדוק, פה, שם, חוזר ואומר לו בסדר.

איל בן ראובן: מספר ימים לאחר מכן מתחיל תהליך.

איל בן ראובן: בתהליך הזה ראש הממשלה משתתף, הוא מזמין את גל לפגישות, לבדוק את המועמדות, לראות, לדבר, יש פגישות משותפות, לא חשוב, יש פה סידרה שלמה של פגישות שמתנהלת בסדר גודל של בערך חודש, חודש וחצי או משהו כזה, אני לא בקיא בדיוק בימים, שבסיומם גל מקבל טלפון מהשר ומראש הממשלה - אתה מועמדנו לתפקיד המפכ"ל.

איל בן ראובן: אנא אל תגיד על זה מלה עד שלא נפרסם את בתקשורת, ומחר זה התפרסם בתקשורת, משהו כזה.

איל בן ראובן: למחרת, הדבר מתפרסם בתקשורת.

איל בן ראובן: רבותיי, יום לאחר מכן גל הופך לפושע, יום לאחר מכן, גל הופך לפושע.

איל בן ראובן: הבחור מעוכב יציאה מהארץ, אני לא יודע אם עד היום, לפני שלושה שבועות זה היה עדיין מעוכב יציאה מן הארץ.

איל בן ראובן: החברה שלו על סף התמוטטות, מאחר ומי יעשה עסקים עם חברה שתחת חקירת משטרה וכו'.

איל בן ראובן: ואני שואל פה שאלה כבדה, רבותיי, אני בעד לבדוק כל דבר שצריך לבדוק, אבל מי שולט על הכוח הזה?

איל בן ראובן: איך קורה מצב שאדם - אין לי מושג מה קורה בחקירה, מה יש בחקירה, וכו', אבל אם יש משהו, למה לא בדקתם את זה קודם?

איל בן ראובן: מה קרה היום לאחר שהוא קיבל את האמירה שהוא המפכ"ל, ואנחנו זוכרים את התנפלות הקצונה הבכירה במשטרה, אנשי דימוס, ואלה שישנם התנפלות חסרת רסן על הדבר.

איל בן ראובן: ואני שואל שאלה קשה ביותר - איך יכול להיות דבר כזה?

איל בן ראובן: אתם רוצים לבדוק, תבדקו מה שאתם רוצים.

איל בן ראובן: אבל איך קורה שבן אדם הופך להיות לאדם בעל תפקיד שהוגדר כבעל תפקיד, ויום למחרת הכוח הזה הוא כוח אדיר, והכוח הזה בסדר, הוא צריך להיות באיזשהו מקום, ואני מקבל ומכבד את זה.

איל בן ראובן: אבל אני אומר לך רוני המפכ"ל, אני גם שלחתי לך מכתב על העניין הזה – לא קיבלתי, אגב, תשובה.

איל בן ראובן: אני שואל: איך שולטים בכוח הזה?

איל בן ראובן: איך הכוח הזה ממומש בדרכים סבירות, בדרכים שהם לא הופכות להיות לדבר שאנחנו מאבדים שליטה?

איל בן ראובן: ואני אומר, זה קשור מאוד גם לאותו מסמך, שאני מניח שתיכף נשמע תשובות לגבי מה קרה, איך קרה, ודרך ההתנהלות של המסמך הזה.

איל בן ראובן: תודה רבה.

דוד אמסלם: תודה רבה.

דוד אמסלם: בבקשה, חבר הכנסת דב חנין.

דב חנין: תודה לך, אדוני היושב ראש, אדוני המפכ"ל, הזדמנות קודם כל לברך אותך עם כניסתך לתפקיד, לאחל לך הצלחה.

דב חנין: אני מצטרף לשני חבריי, קודם כל באמירה עקרונית.

דב חנין: המשטרה היא גוף חשוב, ובוודאי אף אחד לא נמצא מעל החוק, כולל נבחרי ציבור, כולל פוליטיקאים, כולל חברי כנסת, כולל שרים.

דב חנין: בוודאי, זה מוסכם על כולנו.

דב חנין: אתם צריכים לפעול ללא מורא וללא משוא פנים.

דב חנין: אם יש נתונים, אם יש בידיכם אינפורמציה גם על נבחר ציבור, גם על אדם אחר, חובתכם, תפקידכם לחקור, ובמידת הצורך למצות את הדין עם בן-אדם שעובר עבירה.

דב חנין: הדבר הזה הוא מוסכם, הדבר הזה מבחינתנו הוא מוסכמת יסוד.

דב חנין: איפה בעיה?

דב חנין: הבעיה נמצאת בכמה מישורים.

דב חנין: קודם כל, אם יש מידע, ראוי שהמידע הזה ייבדק.

דב חנין: אגב, אני בעד לבדוק את המידע, אני לגמרי בעד, אפילו אם מגיע אליכם מידע שהוא אולי לא נראה עד הסוף רציני, תבדקו - אני בעד לבדוק מידע.

דב חנין: אם יש צורך לפתוח בחקירה, לפתוח בחקירה.

דב חנין: הדברים צריכים להיעשות בצורה מהירה, בוודאי כשמדובר במפגש שבין מערכת חקירתית כמו המשטרה לבין המערכת הפוליטית.

דב חנין: הם צריכים להיעשות במהירות, ביעילות, ואני מדבר פה לא רק על המשטרה, אלא גם על פרקליטות המדינה, והממשק שבין המשטרה לבין פרקליטות המדינה.

דב חנין: הדברים צריכים להיעשות מהר, וצריכים להיחתך לכאן ולכאן.

דב חנין: אם יש צורך בעוד פעולות חקירה, לבצע את פעולות החקירה, אבל לא לתת תחושה כמו שלפעמים נוצרת, אני לא אומר שהיא נוצרת בצדק, אבל אני חייב להגיד לכם שאצלנו היא קיימת שדברים נמרחים.

דב חנין: אם יש צורך לבצע חקירה, לבצע חקירה ולסיים.

דב חנין: ישנה תחושה מאוד לא טובה אם וככל שקיים איזשהו מאגר שהוא נמצא על השולחן והוא לא מטופל.

דב חנין: אז השאלה היא, אם הוא לא מטופל, למה הוא בכלל קיים?

דב חנין: האם מחכים אתו לאיזושהי הזדמנות, או למה צריך אותו?

דב חנין: אם זה דבר שמחייב חקירה, אנא, אנחנו מבקשים, תחקרו.

דב חנין: תחקרו, תעשו את מה שצריך.

דב חנין: אנחנו גם פונים ליועץ המשפטי, לנציגו מר נזרי, כאן, ולהגיד: כן, בבקשה, אם יש צורך בחקירה, תחקרו את כל מה שצריך, את כל מי שצריך.

דב חנין: אנחנו בעד זה.

דב חנין: אבל אל תשאירו שולחן מלא בנתונים שהם לא חיים ולא מתים, והמצב הקיומי שלהם, מצב הצבירה שלהם, הוא מאוד לא בריא – לא לכם ולא למערכת הפוליטית.

דוד אמסלם: תודה רבה.

דוד אמסלם: חבר הכנסת איתן ברושי, אתה רוצה להתייחס לנושא?

איתן ברושי: לא.

דוד אמסלם: חבר הכנסת בצלאל סמוטריץ, בבקשה.

בצלאל סמוטריץ': בוקר טוב, מצטרף כמובן לברכות.

בצלאל סמוטריץ': דיבר חבר הכנסת חנין על החובה של המשטרה ורשויות האכיפה לפעול כמובן ללא משוא פנים, זה כמובן דבר נכון.

בצלאל סמוטריץ': אבל צריך לזכור שגם חברי כנסת ונבחרי ציבור, גם הם צריכים לפעול ללא מורא וללא משוא פנים.

בצלאל סמוטריץ': אני רוצה לספר סיפור.

בצלאל סמוטריץ': אני בחור צעיר.

בצלאל סמוטריץ': לפני שלוש שנים הייתה לי פגישת עבודה עם איזה שר שאני לא רוצה לומר את שמו.

בצלאל סמוטריץ': לא הכרתי אותו קודם, אני לא חבר שלו, אני לא במעגל הקרוב שלו, אנחנו לא מסתחבקים - ישיבת עבודה.

בצלאל סמוטריץ': אני, לא חשוב, עסקתי באיזה גוף, נפגש עם שר.

בצלאל סמוטריץ': יצאנו לקדם איזה רעיון בתוך המשרד שלו.

בצלאל סמוטריץ': הייתה אמירה מיד שהיועץ המשפטי של המשרד לא מאשר, ולא יאשר.

בצלאל סמוטריץ': אמרתי לו, בסדר, אז תתווכח עם היועץ המשפטי.

בצלאל סמוטריץ': מה קרה?

בצלאל סמוטריץ': הוא אמר לי, חביבי, אתה לא יודע שאצלנו אין דבר כזה?

בצלאל סמוטריץ': והוא סיפר סיפור שכשבאתי פה לכנסת כבר יצא לי לשמוע אותו כבדיחה, אבל זו בדיחה עצובה שמסתובבת כאן במסדרונות, על איזה 120 מגירות ששוכבות בפרקליטות המדינה, וכנראה כל פעם דוחפים שם לכל מגירה איזה חומר, וכשצריך אז פותחים את המגירה.

בצלאל סמוטריץ': שוב, אני הייתי בחור קצת יותר מ-30, לא מכיר את השר קודם, זה לא איזה אורי אריאל כזה שאני חבר שלו הרבה שנים ובא לו להסתחבק איתי עם איזו בדיחה.

בצלאל סמוטריץ': אני אזרח, בא לפגישת עבודה עם שר בממשלת ישראל.

בצלאל סמוטריץ': בפעם הראשונה בחיים שהוא פוגש אותי, והוא אומר את האמירה הזאת בלי – תראו איזה מפחיד – דיבר איל על מה שעשו לגל הירש.

בצלאל סמוטריץ': היו פה גם מקרים, דובר עליהם רבות - יעקב נאמן, אנשים במערכת הפוליטית שיכול להיות שהיה מי שלא כל כך אהב את מה שהם עשו, או רצו לעשות.

בצלאל סמוטריץ': ואני אומר שוב בצורה חד-משמעית.

בצלאל סמוטריץ': גם אנחנו כחברי כנסת חייבים להיות מסוגלים לפעול ללא מורא, ללא משוא פנים, ובלי איזה תחושה שמישהו שומר עלינו חומרים, ולא חשוב כרגע מה המשקל שלהם, וכמה הם רציניים, ואם יום יבוא ואנחנו נקדם איזה משהו שלא ימצא חן בעיני מישהו בתוך המערכת – שוב, אני כמו כולנו, אני בטוח, רוצה לקוות שזה לא קיים; אבל העובדה היא שהסיפורים האלה מסופרים כאן בכנסת – אתה מחייך, אדוני הניצב, וזה בסדר, אבל הסיפורים האלה מסופרים כאן בכנסת לא כבדיחה.

בצלאל סמוטריץ': אצלנו תמיד אומרים ש"אין עשן בלי אש", או לא משנה, עם תחושות קשה להתווכח.

בצלאל סמוטריץ': מישהו צריך לוודא שהתחושות האלה הן חסרות בסיס.

דוד אמסלם: תודה, חבר הכנסת סמוטריץ.

דוד אמסלם: חבר הכנסת מיקי רוזנטל.

דוד אמסלם: בבקשה.

מיקי רוזנטל: תודה רבה לך, אדוני היושב ראש, כבוד המפכ"ל, אדוני ראש אגף החקירות.

מיקי רוזנטל: ראו, אני אומר לכם שמהתגובות שלכם עד היום לא הבנתם את חומרת העניין, ואני מבקש ברשותכם להסביר את הסוגיה.

מיקי רוזנטל: כאמור, אמרו את זה קודמיי, אין שום בעיה שהמשטרה תחקור מידע, תקבל מידע.

מיקי רוזנטל: להיפך, היא חייבת לפי החוק לחקור כל מידע שמגיע לידה.

מיקי רוזנטל: זו פררוגטיבה של המשטרה לחקור כל אדם בישראל, כולל נבחרי ציבור, לאסוף עליו מידע.

מיקי רוזנטל: אז מה בכל אופן הבעיה?

מיקי רוזנטל: הבעיה זה האיגוד ביחד של המידע לידי מסמך אחד.

מיקי רוזנטל: כי תאר לעצמך שיש מידע על רופא זה, ורופא אחר, ואתם תאספו מידע על כל הרופאים בישראל – זה ייראה לך הגיוני, אדוני המפכ"ל?

מיקי רוזנטל: ברור שלא.

מיקי רוזנטל: האיגוד ביחד של 120 נבחרים, או יותר, הוא כשלעצמו כישלון בהבנת עבודת המשטרה.

מיקי רוזנטל: כל מקרה לגופו צריך כאמור להיחקר, להיבדק עד עומקו.

מיקי רוזנטל: אני שמעתי בגרסה שמסרתם אחר-כך, מאוחר יותר, שזה נעשה לצרכי בדיקה פנימית של המשטרה עצמה, לבדוק איך היא.

מיקי רוזנטל: היא לא יכלה לבדוק תיק, תיק של כל אדם שהגיע עליו מידע?

מיקי רוזנטל: למה לחבר את זה לכלל האנשים?

מיקי רוזנטל: זה מייצר שלושה דברים מידיים, אדוני המפכ"ל.

מיקי רוזנטל: 1.

מיקי רוזנטל: צל כבד על נבחרי הציבור, גם אם אין במידע שום דבר, שזה אומר, תראו יש איזה 20, 30, 40 אנשים בכנסת או בממשלה שיש נגדם מידע – נו, שויין, הרי הם גנבים כל הפוליטיקאים האלה, מושחתים כולם.

מיקי רוזנטל: עצם האיגוד של זה למסמך אחד מייצר את הרושם המוטעה הזה, אני מקווה.

מיקי רוזנטל: 2.

מיקי רוזנטל: זה מייצר בעיה אמתית ביחסי הזיקה של העבודה בין המשטרה והדרג האחראי עליה, הדרג הממשלתי.

מיקי רוזנטל: כמו שראינו, יש גם מידע לגבי שר לביטחון פנים.

מיקי רוזנטל: עכשיו, מה אמור שר לביטחון פנים כשהוא מדבר עם המשטרה לחשוב או להגיד כשהוא יודע שאתם מחזיקים עליו מידע?

מיקי רוזנטל: או בקיצור מחזיקים אותו בביצים, בוא נאמר את זה בשפה פחות פרלמנטרית.

מיקי רוזנטל: הוא, במקרה הזה, נטרלתם אותו מיד מלדון בפרשה הזאת מלבדוק אתכם - ומי יבדוק את המשטרה?

מיקי רוזנטל: המערכת של הבקרה על המשטרה צריכה להיות מערכת בקרה, מישהו צריך לבקר את המשטרה, כולנו תחת בקרה, וגם המשטרה צריכה להיות.

מיקי רוזנטל: עצם החזקת המסמך הזה כשלעצמה גם אם לא היה בה זדון, מנטרלת את היכולת של הדרג הפוליטי לפקח עליכם, וזה חמור מאוד, ולא יעזרו התירוצים בעניין.

מיקי רוזנטל: הבעיה השלישית היא כאמור תהליך הבדיקה שעשיתם.

מיקי רוזנטל: כל חקירה של נבחר ציבור כפופה לאישור של היועץ המשפטי של הממשלה.

מיקי רוזנטל: היועץ המשפטי הקודם אמר שהוא לא ראה מסמך כזה, והוא לא נתן אישור.

מיקי רוזנטל: היועץ המשפטי הנוכחי אמר שהוא לא ראה מסמך כזה.

מיקי רוזנטל: אדוני המפכ"ל אמר שהוא לא ראה מסמך כזה, והוא לא נתן אישור.

מיקי רוזנטל: המפכ"ל הקודם אמר שהוא לא ראה מסמך כזה, והוא לא נתן אישור.

מיקי רוזנטל: אז מישהו עשה את זה על דעתו?

מיקי רוזנטל: מה קורה פה, מה קורה במשטרת ישראל?

מיקי רוזנטל: אני לא רוצה להרחיב על ההדלפה של המסמך הזה, כמה היא חמורה, אבל עצם קיומו של המסמך הוא חמור ביותר.

מיקי רוזנטל: עכשיו אני רוצה לדבר על הבדיקה.

מיקי רוזנטל: במסמך אני אדבר רק על מה שפורסם, אני לא אדבר על מה שיש במסמך ולא פורסם.

מיקי רוזנטל: במסמך יש שלושה או ארבעה מקרים שקשורים לחבר הכנסת והשר לשעבר פואד בן אליעזר - אחד מהם הגיע למיצוי ותביעה, ארבעה אחרים לא נבדקו לעומק, או לפחות אחד מהם בוודאות אני יודע שלא נבדק לעומק – לא נבדק.

מיקי רוזנטל: אז אם אחד לא נבדק, בשביל מה אספתם את המידע?

מיקי רוזנטל: ואיזה מין בדיקה עשיתם לצורך הבדיקה שלא נבדק בה לפחות חלק מהתלונות שנמצא שם?

מיקי רוזנטל: תראו, חלק מהדברים שיש שם זו ערימה של רכילות, אני יודע, רכילות לשמה.

מיקי רוזנטל: אבל יש שם מידעים אחרים שהם לא רכילות.

מיקי רוזנטל: ואני אומר לך, אדוני המפכ"ל, לא יודע מה מספרים לך בפורומים השונים שאתה יושב בהם שהמידע לא נבדק.

מיקי רוזנטל: אני חוזר לשאלה הבסיסית, אם יש במשטרה מידעים שלא נבדקים למה זה רק על נבחרי ציבור?

מיקי רוזנטל: אז כל המשטרה היא כישלון אחד גדול אם יש הרבה מידע כזה שלא נבדק לעומק וברצינות.

מיקי רוזנטל: אני, בגלל הזמן הקצר שיש לי, אומר לך רק באמת בתמצית את מה שאני חושב על זה.

נאוה בוקר: לא, אי אפשר להגיד על כל המשטרה כישלון אחד גדול.

נאוה בוקר: אבל בסדר, לא משנה.

מיקי רוזנטל: אני יכול להגיד מה שאני רוצה, ואת תגידי מה שאת רוצה.

נאוה בוקר: זה נכון, חופש הביטוי, ברור.

מיקי רוזנטל: זכותנו לומר את מה שאנחנו חושבים.

דוד אמסלם: את תקבלי את זכות הדיבור.

נאוה בוקר: אני מעדיפה לא לדבר בשלב הזה.

דוד אמסלם: אין בעיה.

דוד אמסלם: אני לא מכריח.

דוד אמסלם: דרך אגב, לא מכריח לדבר.

מיקי רוזנטל: אני אומר לך, אי אפשר לנפנף לאור כל הדברים שאמרתי, ובאמת אמרתי אותם בפרגמנטים.

מיקי רוזנטל: לאור מה שאמרתי אני חושב שהדבר הזה דורש יותר מלהגיד היה פה כישלון בהדלפה.

מיקי רוזנטל: היה פה איזה - - -

מיכל רוזין: זה גם תוצאה של ההתנהלות בין - - -

מיקי רוזנטל: אני אומר לך, אדוני המפכ"ל, אם אתה חפץ במשטרה טובה יותר, הדבר הזה צריך להיבדק לעומק ולהפיק ממנו לקחים משמעותיים ורציניים, כי אחרת גם המשטרה תיפגע וגם הציבוריות הישראלית כולה.

מיקי רוזנטל: תודה.

דוד אמסלם: תודה לחבר הכנסת רוזנטל.

דוד אמסלם: חבר הכנסת אכרם חסון.

דוד אמסלם: בבקשה.

דוד אמסלם: הוא בא לפניך, לכן זה נרשם.

דוד אמסלם: דרך אגב, אני מקריא בדיוק לפי מי שנרשם, הנה, יש פה מפכ"ל רואה.

דוד אמסלם: .. בבקשה.

אכרם חסון: בוקר טוב, כמובן שאני מברך על הדיון ואני מברך את המפכ"ל וראש אגף החקירות, ואני מאחל לכם הצלחה.

אכרם חסון: אני מאמין שזה חשוב לחקור ותמיד להוציא את האמת לאור.

אכרם חסון: אבל אין ספק שהתחושה בקרב נבחרי ציבור בבית הזה היא תחושה קשה מאוד, כי ברגע שמכינים מסמך כלשהו, סימן שמישהו תכנן את זה מראש.

אכרם חסון: מישהו בנה תיזה כזאת שאולי כדי להתחשבן עם נבחרי הציבור, או לבוא איתם בדין בגלל כל מיני סיבות, וצריך לדעת את האמת.

אכרם חסון: התחושה היא מאוד קשה.

אכרם חסון: אני רק ארבעה חודשים בבית הזה, ואני אומר לכם שזו תחושת כל חברי הכנסת שקיימים כאן.

אכרם חסון: אנחנו גם ראינו בתקופה האחרונה שר שהתפטר, ועוד חבר כנסת שהתפטר מהכנסת.

אכרם חסון: לא הוגשו נגדם שום כתבי אשום כך שנבחרי הציבור בבית הזה משלמים מחיר כבד עם בני המשפחה שלהם, חוץ מהתסכול העמוק והכאב שתמיד נמצא בלב ליבו של כל נבחר ציבור.

אכרם חסון: אז אני חושב שהגיע הזמן להתייחס לנבחרי הציבור בכבוד כי אנחנו באים ומשרתים את העם נאמנה, ואנחנו עובדים מאוד קשה כדי שבאמת נעזור ונתמוך בחברה.

אכרם חסון: אני רוצה לשאול את כבוד המפכ"ל, האם גם הוכן מסמך כזה לקצינים הבכירים של הצבא?

אכרם חסון: אנחנו ראינו את זה עם יואב גלנט, ראינו את זה עם הירש ועם עוד אחרים, וכנראה שזו שיטה.

אכרם חסון: השאלה השלישית שלי, בתוך שנתיים שישה ניצבים הלכו הביתה, ולא קרה שלפני שש שנים או עשר שנים הגישו כתבי אישום נגד ניצבים.

אכרם חסון: פתאום בתוך שנה, שנתיים, שישה ניצבים סרחו, לא יודע מה קרה, אבל הלכו הביתה.

אכרם חסון: האם באמת הוכנה גם רשימה כזאת נגד הניצבים שבאו בתוך שנה והחליטו להוציא את הכול לאור?

אכרם חסון: הדבר הרביעי שאני שואל את כבודו.

אכרם חסון: אתה יודע שבמגזר הערבי – אני בא מהמגזר הדרוזי, אבל במגזר הערבי כמעט ואין אמון במשטרה למרות שאני איש מאמין במשטרה, ובתור נבחר ציבור עבדתי מול המשטרה, ואני חושב שהמשטרה עושה עבודת קודש.

אכרם חסון: אבל במגזר הערבי אנחנו מרגישים שכשנבחר ציבור בשלטון המקומי סורח אף אחד לא עושה לו כלום, השחיתות ממשיכה לחגוג.

אכרם חסון: כשראש עיר או ראש מועצה במגזר היהודי קורה לו משהו, תוך דקה הוא בכותרות, תוך דקה המשטרה מתערבת.

אכרם חסון: ולכן השחיתות גואה, גדלה במגזר הערבי ולאף אחד לא אכפת, ולכן יש ריחוק גדול מאוד בין האוכלוסייה הערבית לבין המשטרה.

אכרם חסון: אני מקווה שאנחנו נתקן את העוול הזה כי אנחנו אזרחים צריכים להיות שווים גם בפני החוק, וגם לנו מגיע לקבל שרות טוב כמו כל אזרח פה במדינת ישראל.

אכרם חסון: תודה רבה.

דוד אמסלם: תודה רבה חבר הכנסת אכרם חסון.

דוד אמסלם: חבר הכנסת יעקב פרי.

דוד אמסלם: בבקשה.

יעקב פרי: תודה, אדוני היושב ראש, גם אני כמוך מצטרף לברכות למפכ"ל.

יעקב פרי: אני רוצה בתחילת דבריי קודם כל ברשותו של חבר הכנסת רוזנטל לחזור בנו, לחזור בי, לחזור בו מהאמירה – המשטרה כישלון אחד גדול - זו לא דעתם של חברי הכנסת גם כאלה ואלה שיש להם - - -

מיקי רוזנטל: וגם לא דעתי.

יעקב פרי: וגם לא דעתו.

יעקב פרי: וגם כאלה שיש להם ביקורת וביקורת נוקבת על המשטרה, התנהלותה, כישלונה, מחדליה, זה על דעת חבר הכנסת רוזנטל – זו אמירה ראשונה.

יעקב פרי: הדבר השני, אני חושב שהציבור מתקשה להבין שניים או שלושה דברים – אחד זה בתחום היותר מקצועי.

יעקב פרי: מה ההבדל בין איסוף מודיעני לבין בדיקה, לבין חקירה, או כאשר הבדיקה מביאה בסופו של דבר למצב שבו צריך להתחיל לחקור סמוי או גלוי.

יעקב פרי: הציבור לא מבין את זה.

יעקב פרי: ואני אומר יותר מזה, הציבור גם לא צריך להבין את זה.

יעקב פרי: הציבור חי מתקשורת, והתקשורת חיה גם מדברים, או אולי בעיקר, אני מקווה, מדברים שהמשטרה מזינה אותם, וחלק לא מבוטל גם ממדליפים.

יעקב פרי: ומדליפים כוונתם ללא ספק או ברוב המקרים רעה, או כוונתם פוגענית, וצריך לקחת את זה בחשבון.

מיכל רוזין: לדעתי, צריך לחזור בך מהדבר הזה.

יעקב פרי: מה זה?

מיכל רוזין: תצטרך לחזור בך מהאמירה הזאת.

מיכל רוזין: הדלפות לפעמים הן במטרה לשפר מערכת או לשפר - - -

יעקב פרי: אמרתי רובם.

יעקב פרי: אמרתי חלק גדול מההדלפות כוונתם, בואי נגיד, לא טבעית – מגמתיות.

מיכל רוזין: בוא נגיד חלק.

בצלאל סמוטריץ': יש - - - פחות טובות - - -

מיקי רוזנטל: הרוב זה אינטרסים, אין מה לעשות.

<מפכ"ל המשטרה רוני אלשיך: הדלפות אינן תופעה חיובית, אין ספק.

יעקב פרי: מגמתיות, אינטרסנטיות יותר מקובל עליך?

מיכל רוזין: כן.

יעקב פרי: עכשיו אני רוצה שלושה דברים להגיד, ואני אגיד אותם בקיצור נמרץ.

יעקב פרי: אני מאוד ממליץ בפני משטרת ישראל להתייחס – צריך כבר לברור את המלים פה, יש כאן שורה של מבקרים.

דוד אמסלם: אני מרשה לך לדבר חופשי כאילו הם לא פה.

מיכל רוזין: לא, אל תגזים.

יעקב פרי: להתייחס ביתר רצינות לתפקידה של הכנסת.

יעקב פרי: אני חושב ששיתוף פעולה אמתי, כן, ישר, ישיר בין המשטרה לבין הכנסת, כמובן, בעיקר ועדת הפנים, אבל כל ועדה אחרת, ועדה לביקורת המדינה ואחרות, תועיל לשני דברים: היא תועיל למשטרה, ובעיקר היא תהיה צינור אמין, שקוף יותר לציבור שחלק גדול מן הדברים הוא מתקשה להבין.

יעקב פרי: דבר שני, אני שמעתי את הפרסומים בנושא של המסמך.

יעקב פרי: יושב כאן רוני אלשיך, שיש לנו היכרות אישית, והוא יעיד שאני לא דיברתי אתו, לא שאלתי אותו, וכל מה שאני אומר אני אומר על סמך שמיעה בתקשורת.

יעקב פרי: ואני אומר לך, ידידי המפכ"ל, המסמך הזה הזכיר לי סיפור על מי שהיה ראש ה-FBI, קראו לו אדגר הלן הובר, ואצלו בחדר היו קלסרים ריקים, ארון עם קלסרים ריקים, ועל כל קלסר היה כתוב שם של חבר סנט או חבר פרלמנט, בפנים לא היה חומר.

יעקב פרי: אבל כשאותו חבר פרלמנט, חבר כנסת לצורך העניין, היה בא, הוא היה אומר, יש לו חומר עליי, ואיך אומרים, הוא יצא בחיל ורעדה.

דוד אמסלם: דרך אגב, בגלל זה הוא שירת בתפקיד 48 שנים.

יעקב פרי: או ואבוי לנו אם זאת תהיה התחושה.

יעקב פרי: יש מסמך, אין מסמך, יש בו 41 שמות של חברי כנסת או נבחרי ציבור, אין בו 41.

יעקב פרי: חבר'ה, זה הדבר הכי נורא שיכול לקרות לנו במדינה דמוקרטית שבה המשטרה, אני יודע, משתדלת ומשתדלת בצורה אמתית וכנה לעשות את תפקידה.

דוד אמסלם: תודה רבה.

דוד אמסלם: חברת הכנסת קארין אלהרר.

דוד אמסלם: בבקשה.

קארין אלהרר: תודה רבה, אדוני היושב ראש, אני גם מודה למפכ"ל ולניצב יצחקי שהגיעו לדיון היום.

קארין אלהרר: תראו, אני לא אחזור על דברים שנאמרו.

דוד אמסלם: את אומרת, היום כשפקידים בכירים מגיעים אז אנחנו גם מודים להם.

קארין אלהרר: תקשיב, זה יום חג בכנסת ישראל.

מיכל רוזין: זה על-פי התקנון.

דוד אמסלם: לא משנה שזה התקנון, אבל בסדר.

דוד אמסלם: עוד מעט אני אתייחס לזה גם.

קארין אלהרר: אני אשמח להתייחסות.

קארין אלהרר: אני לא רוצה לחזור על דברים של חבריי, אבל אני כן רוצה להגיד את הדבר הזה.

קארין אלהרר: תראו, יכול היות שאני עדיין תמימה, אבל אני לא מאמינה בתיאוריות קונספירציה.

קארין אלהרר: אני לא חושבת שתופרים למישהו תיק.

קארין אלהרר: אני לא חושבת שזה לא נכון לחיות ככה.

קארין אלהרר: אבל אני כן אומר, שבסוף האמון של הציבור בנבחריו הוא דבר הולך ופוחת.

קארין אלהרר: עכשיו המסמך הזה כן קיים, לא קיים, מי כתוב בו, לא כתוב בו, הוא בוודאי לא מעורר אמון גדול יותר בנבחרי הציבור.

קארין אלהרר: עכשיו שוו בדמיונכם את הסיטואציה הבאה: יש 120 אנשים שיושבים בבית הזה, יש איזה עננה מעל ראשם.

קארין אלהרר: רובם בכלל, או כולם לא יודעים על מה מדובר.

קארין אלהרר: אז אני מפצירה במשטרה לעשות מעשה.

קארין אלהרר: אם יש משהו – תמצו את הדין.

קארין אלהרר: אם אין משהו, תודיעו קבל עם ועדה.

קארין אלהרר: כמו שזה יצא, תודיעו שאין כלום ותגנזו את החומר, אבל תודיעו על הגניזה.

קארין אלהרר: כי כרגע מה שאתם עושים זה "להיות עם להרגיש בלי", מבחינת המשטרה ומבחינת חברי הכנסת זה להרגיש עם, ולהיות בלי.

קארין אלהרר: ולכן אני באה ואומרת: המצב הזה הוא בלתי אפשרי.

קארין אלהרר: בלי קשר, אני חושבת שכל רשויות האכיפה, ואני פונה גם ליועץ המשפטי לממשלה, צריכות לבדוק איך קרה שמתקיים כזה מסמך.

קארין אלהרר: שנית, שהודלף, שזה חמור מאוד.

קארין אלהרר: אני לרגע לא אומרת שהמשטרה לא צריכה לחקור.

קארין אלהרר: אני לרגע לא אומרת שהמשטרה לא צריכה לבדוק, להיפך.

קארין אלהרר: אני קוראת למשטרה לבדוק, ולבדוק ביתר שאת.

קארין אלהרר: אם יש משהו שהמדינה הזאת לא צריכה, זה עוד שחיתות ציבורית.

קארין אלהרר: תבדקו, תמצו, אבל בואו לא נשחק בכאילו.

קארין אלהרר: תודה רבה.

דוד אמסלם: תודה רבה קארין.

דוד אמסלם: חבר הכנסת אמיר אוחנה.

דוד אמסלם: בבקשה.

אמיר אוחנה: תודה, אדוני היושב ראש, המפכ"ל, שהוא כבר לא כך חדש בתפקידו, אבל אני גם אברך אותו בהצלחה, וגם לראש אח"מ.

אמיר אוחנה: אני חושב שהנושא שאנחנו נוגעים בו היום הוא באמת מהיחידים, לצערי, שאין בו מחלוקת בין ימין לשמאל, אופוזיציה קואליציה.

אמיר אוחנה: החשש הזה שחבריי משלל הסיעות כאן מעלים, אדוני המפכ"ל, הוא לא חשש בעלמא.

אמיר אוחנה: היו זמנים במדינת ישראל שרשויות הביטחון שימשו ככלי בידי השלטון למעקב, ניגוח איסוף מידע אחרי יריבים פוליטיים.

נחמן שי: זה הארגון הקודם של - - -

אמיר אוחנה: מאה אחוז, אני מודע לזה היטב.

אמיר אוחנה: היו זמנים שכך היה.

אמיר אוחנה: מכאן החשש, כמו שאומרים: "מי שנכווה ברותחין, נזהר גם מפושרים".

אמיר אוחנה: החשש שזה יחזור על עצמו מסתמך על מה?

אמיר אוחנה: על בעיית העיתוי.

אמיר אוחנה: אם המשטרה מקבלת חומר וחוקרת אותו, זה בסדר גמור, אין טענה לאף אחד כלפי הדבר הזה.

אמיר אוחנה: אבל אם היא משתמשת בו רק כאשר אדם מועמד לתפקיד, אם זה נשיאות, אם זה מפכ"לות משטרה, או רק כאשר נבחר ציבור עושה דברים שאינם נוחים למשטרה, אז אנחנו מדברים על אותה שיטה שבאמת, להבדיל מדברים אחרים שטוענים פה בציבוריות הישראלית, מזכירה זמנים אפלים שאף אחד מאתנו לא רוצה לחזור אליהם.

אמיר אוחנה: אני אשמח כמובן לשמוע את התייחסותכם.

אמיר אוחנה: אני מקווה שתצליחו להפיס את דעתנו שאנחנו לא נמצאים שם.

אמיר אוחנה: תודה.

דוד אמסלם: תודה רבה, אמיר.

דוד אמסלם: חברת הכנסת נאוה בוקר, בבקשה.

דוד אמסלם: חברת הכנסת רויטל סויד.

דוד אמסלם: בבקשה.

רויטל סויד: בוקר טוב, אדוני המפכ"ל, גם לך ניצב מני יצחקי.

רויטל סויד: אני חושבת שבניגוד לאחרים אני יכולה לבוא ולומר שאני מאוד מעריכה ומוקירה את עבודתה של יחידת לה"ב ויאח"ה, וכל היחידות.

רויטל סויד: אני רוצה לשתף למה אני עברתי טלטלה אחרי ששמעתי את הדברים שנאמרו, בשמך אדוני המפכ"ל, ולאחר מכן גם את ההתבטאויות שנאמרו באזכרה של אפרים ברכה, זיכרונו לברכה.

רויטל סויד: אני הייתי בטוחה שלה"ב חסינה מפני כל הפעלת לחצים כלשהי, מצד כל גורם כלשהו.

רויטל סויד: מתנהלת בצורה סדורה, שיטתית, ועושה את עבודתה נאמנה – כך ידעתי, כך האמנתי, וכך אני מקווה גם היום.

רויטל סויד: אז הגיעה אמירה מאוד קשה, אמירה שנאמרה לכאורה בדלתיים סגורות בשמך, המפכ"ל, והאמירה הזו ייחסה לך את הטענה שיש עורכי דין ויח"צנים של גורמים בכירים שמפעילים לחץ על היחידה.

רויטל סויד: ואם הדברים האלה נכונים, הרי שזה חמור מאוד, כי כולנו צריכים לדאוג לכך שעל משטרת ישראל לא יופעלו לחצים כאלה.

רויטל סויד: כאשר סברתי, או כך הבנו, כי גורם בכיר אחר אמר שזה מגיע מצד פוליטיקאים, הרי שזו צריכה להיות רעידת אדמה.

רויטל סויד: יכול להיות שפוליטיקאים יפעילו באיזושהי דרך לחץ עליכם כדי למנוע חקירות שלהם.

רויטל סויד: ולכן השאלה שלי - האם אתם יכולים לבוא ולומר - וקודם כל אני פונה אליך, ניצב יצחקי, האם אתה יכול לבוא ולומר, או להזים את זה שעורכי דין ויח"צנים לא מפעילים עליכם לחצים?

רויטל סויד: אני אומרת את הדברים האלה בפרט לאור העובדה שאנחנו נמצאים היום בצל חקירה כנגד ראש ממשלה.

רויטל סויד: ואני רוצה שאתם תצהירו פה שאף אחד לא מפעיל עליכם לחצים בכיוון הזה ובכלל.

רויטל סויד: ובכלל, האם מתנהלת חקירה כנגד ראש הממשלה?

דוד אמסלם: ראש הממשלה הוא לא הנושא פה.

רויטל סויד: לא מגיע לנו לדעת פה היום האם יש חקירה שמתנהלת כנגד ראש הממשלה?

דוד אמסלם: רויטל, רק שנייה, תקשיבי לי.

דוד אמסלם: אני קבעתי מה נושא הדיון.

דוד אמסלם: את רוצה דיון על חקירת ראש הממשלה?

דוד אמסלם: תפני אליי, יכול להיות שאני אעשה אותו.

דוד אמסלם: אז בואי תדברי לעניין לדיון עצמו.

רויטל סויד: באמת זה לעניין, אבל שאלתי - - -

דוד אמסלם: לא קשור לעניין.

דוד אמסלם: בבקשה.

רויטל סויד: אני עוברת הלאה.

נחמן שי: אתה עוד עלול - - -

דוד אמסלם: לא, אני לא אוהב את זה.

נחמן שי: זה לא בית-דין שדה.

דוד אמסלם: הדיון הזה הוא לא דיון פוליטי, רבותיי.

דוד אמסלם: אני לא בא להתייחס לגופו של אדם כזה או אחר.

דוד אמסלם: יש פה שאלה עקרונית, אני מבקש להשאיר אותה ברמה עקרונית.

דוד אמסלם: בבקשה.

רויטל סויד: אני חושבת שאם יש פוליטיקאים או מישהו שמפעיל לחצים ומממן עורכי דין, זה דבר שחשוב מאוד שכל הציבור יידע, ובטח אנחנו.

רויטל סויד: ואם זה מגיע מצד פוליטיקאים זה חמור שבעתיים.

רויטל סויד: אם זה סכסוכים פנימיים במשטרה, גם הציבור צריך לדעת.

רויטל סויד: אבל אם באיזושהי דרך פוליטיקאים מפעילים לחץ נגד מי שאמור לחקור את השחיתות שלהם, זה אחד הדברים הראשונים שכל מדינת ישראל צריכה לדעת, ובטח פה בכנסת ישראל.

רויטל סויד: ואני רואה את זה כמאוד חמור, כי אני, ממקום שאני מגיעה ממנו, הייתי בטוחה שזו יחידה שאף אחד לא נוגע בה.

רויטל סויד: שהיא מנהלת את החקירות שלה בצורה מדויקת, ובפינצטה.

רויטל סויד: באמת, חושפת שחיתויות, ובצורה מופתית.

רויטל סויד: לכן אני חושבת שזה דבר שכולנו צריכים לקבל תשובה עליו.

רויטל סויד: עכשיו לגבי הנושא של המסמך.

רויטל סויד: אני לא אחזור, אני אולי אומר אחר כך בשוליים את הדברים.

רויטל סויד: אבל לגבי הנושא של המסמך הזה.

רויטל סויד: אני מאוד שמחתי לשמוע, אדוני המפכ"ל, שאתה ראית בחומרה את ההדלפה הזאת, כי גם אני רואה אותה בחומרה.

דוד אמסלם: את רואה בחומרה את ההדלפות או את המסמך?

רויטל סויד: גם וגם, אבל אני כרגע מדברת על ההדלפה – גם וגם.

רויטל סויד: אבל אני רוצה כרגע להתייחס להדלפה, חבריי דיברו בהרחבה על המסמך הזה, ואני אגע בזה רק בקצרה.

רויטל סויד: אבל אני רוצה לדבר על ההדלפה ולשאול אותך.

רויטל סויד: אתה ראית את זה בחומרה, ואני חייבת לומר שאחרי ששמעתי את דבריך, כפי שנאמרו ליושב ראש הכנסת, הדברים היו באמת ברורים מה מדיניותך במשטרה – אינני יודעת מה הייתה המדיניות הקודמת, אבל מדיניותך.

רויטל סויד: האם אתה באמת בחנת ובדקת מי הדליף את המסמך הזה?

רויטל סויד: האם המסמך הזה הודלף על-ידי קצינים בכירים, והאם אתה בדקת את הנושא הזה?

רויטל סויד: האם אתה דאגת, או תדאג לבצע בדיקות פוליגרף כדי לראות שאין הדלפות שיטתיות מתוך חקירות משטרה?

דוד אמסלם: דרך אגב, את מדברת על חקירות ככלל, או רק החקירה הספציפית הזאת שדלפה?

רויטל סויד: גם זה וגם בכלל.

אמיר אוחנה: רויטל, רחמנות על הפוליגרף.

רויטל סויד: אבל אנחנו כרגע נמצאים על המסמך שהודלף, ואני חושבת שהדבר הזה הוא מאוד חמור.

רויטל סויד: אני רוצה לשתף אתכם, ואני לא צריכה להבהיר פה לאף אחד, לכל מי שעבד באיזושהי דרך עם המשטרה.

רויטל סויד: מידע מודיעיני זה כל שטות שמישהו באיזושהי דרך מגיע ומוסר למשטרה.

רויטל סויד: יש בדברים האלה לפעמים חומרה רבה, והמשטרה חייבת לבחון ולחקור, להעמיד לדין ולהגיש כתב אישום.

רויטל סויד: ויש פעמים שמדובר ממש בזוטי דברים לא בגלל שאין לו ראיות, בגלל שאין בהם בכלל עבירה, בגלל שמישהו רוצה לחסל חשבון.

רויטל סויד: מדובר בדברים שלפעמים אין להם שום ערך.

רויטל סויד: אני גם מסכימה שהמשטרה צריכה לשמור את כל המידע הזה – אין לה ברירה.

רויטל סויד: הדבר הזה חייב להישמר במחסני מאגרי המשטרה.

רויטל סויד: הבעיה הייתה במצבור של הכול ביחד.

רויטל סויד: בעובדה שנערך מסמך, אז שמענו את ההסבר - מדוע המסמך הזה נערך?

רויטל סויד: מדוע הוא לא הושמד אחר-כך?

רויטל סויד: מדוע הוא נשמר במקום אחד?

רויטל סויד: איזה קלות בלתי נסבלת של זליגה הייתה למסמך הזה החוצה?

רויטל סויד: שמענו על השר ארדן – אני אמרתי לו, כל מי שמבין דבר יודע לומר שיש לך תעודת יושר עכשיו, כי אם היה משהו, כבר הייתה מיד חקירה.

רויטל סויד: אבל למה בכלל הציבור היום שופט על פי כותרת בעיתון?

רויטל סויד: זהו, לא יודע אם יש ראיות או אין ראיות.

רויטל סויד: ולכן בהקשר הזה, ולגבי נקודה הזאת, האם אין לכם מסמכים כאלה על שופטים, על אנשי תקשורת?

רויטל סויד: שנית, לגבי ההדלפה, כי ההדלפה הזו היא חמורה מאוד, וגם אתה ראית אותה כחמורה.

רויטל סויד: לגבי ההדלפה הזאת, האם אתה יכול לומר לנו, האם אתה חושב שזה הגיע מתוך המשטרה על-ידי קצינים בכירים?

רויטל סויד: מה העלתה החקירה עד היום?

רויטל סויד: האם אתה תבדוק בפוליגרף כשיטה הדלפות, ובטח הדלפה כמו השיטה הזאת?

רויטל סויד: ולסיום, האם אתה יכול לומר לנו למה הייתה הכוונה שמישהו שמממנים עורכי-דין ויח"צנים ממומנים כדי לפגוע במשטרה - למה התכוונת כשאמרת את זה?

רויטל סויד: ואם אתה יכול לומר לנו בוודאות שזה לא פוליטיקאים?

רויטל סויד: ולך, ניצב יצחקי, אני רוצה שתאמר לנו האם אתה חש היום באיזשהו אופן שלוחצים עליך בחקירות, בפרט לא על חקירת ראש הממשלה?

דוד אמסלם: תודה רבה.

דוד אמסלם: חבר הכנסת נחמן שי.

דוד אמסלם: בבקשה.

נחמן שי: תודה רבה, אדוני היושב ראש, האמת היא שקודם כל אני שמח שהדיון הזה מתקיים, כי היינו כולנו שותפים פה לאירוע המביש בשבוע שעבר שבו בכירי המשטרה, המפכ"ל וניצב יצחקי, מסיבות ששמורות איתם, נמנעו מלהגיע לדיון.

נחמן שי: אני סבור שחלק מהכבוד שהמשטרה חולקת לכנסת והכנסת חולקת למשטרה, זה לבוא לדיונים.

נחמן שי: אני חושב, עד כמה שאני מכיר את יושב ראש הוועדה, שהוא לא מטריד יתר על המידה את הפיקוד הבכיר של המשטרה, והוא מאוד מקווה שהוא יודע לעשות את עבודתו ולא יפריע לו.

נחמן שי: אבל יחד עם זאת, כשהכנסת בעניין חשוב כל כך מבקשת את השתתפותכם, הייתם צריכים לבוא, וחבל שלא הייתם נגרם נזק.

נחמן שי: עכשיו אני אכנס לגופו של עניין.

נחמן שי: אני חושב שאתם מגלים כישרון נדיר לקלקל לעצמכם את הדברים הטובים שאתם עושים בגלל הדברים הרעים שאתם אולי עושים, אולי - - - אני חושב שהמשטרה בסך הכול יש לה נוכחות ציבורית רחבה, חשובה, אנחנו נתקלים בה באירועים שונים, ואני חושב שדעתנו בסך הכול, לא רק דעתנו, דעת הציבור היא חיובית.

נחמן שי: היא חיובית על המשטרה, ורואים אותה גם באירועי ביטחון, גם באירועים - - - גם חוקרים - זה לא שאין לנו משטרה.

נחמן שי: אני חושב שבפרשה הזאת, ועוד כמה דברים שקרו בעת האחרונה, אתם מקלקלים לעצמכם.

נחמן שי: וכשאתם מקלקלים לעצמכם, אתם מקלקלים גם לכולנו.

נחמן שי: אני לא מבין את המסמך הזה שהכנתם.

נחמן שי: אם הכנתם אותו על אנשי ציבור, אתם צריכים להכין אותו על כל מגזר בציבור הישראלי.

נחמן שי: יש לכם מסמך על שופטים?

נחמן שי: יש לכם מסמך על קציני משטרה?

נחמן שי: יש לכם מסמך על קציני צבא?

נחמן שי: יש לכם מסמך על ראשי ערים?

נחמן שי: איך אתם עובדים?

נחמן שי: אני לא רוצה לפסול אף חקירה שלכם.

נחמן שי: אני לא אכנס לכם לעולם לחקירות, אפילו אם יש לכם בדל אינפורמציה, תחקרו אותו, ככה אני מצפה מכם.

נחמן שי: אבל אם נכנסתם לתחום אחד, תוכיחו שאתם גוזרים גזרה שווה.

נחמן שי: אתם עכשיו עושים מאגר, יכול להיות שזה חשוב לצורכי חקירות, אני לא מבטל את זה, אבל אז אין יותר חשוב ואין פחות חשוב - כולם צריכים להיות באותו מקום.

נחמן שי: גם אני מקבל את זה שעל אנשי ציבור באופן טבעי מוטלת מחויבות יותר כבדה, והם נדרשים ליותר מאשר אחרים.

נחמן שי: אבל אנשי ציבור זה גזרה מאוד רחבה, זה לא כולל רק את חברי הכנסת.

נחמן שי: אני חושב שאתם חייבים לתת דין וחשבון מלא לציבור בעניין הזה.

נחמן שי: אני מקווה שזה יינתן היום ותסירו את הפרשה הזאת מעל סדר היום.

נחמן שי: אם תמשיכו למשוך אותה - היא תחלחל, היא תרעיל, היא תיצור אפקטים שליליים, היא תכביד עליכם.

נחמן שי: לכן אני אומר עוד פעם, יש לכם גיבוי גם של הוועדה, גם של הכנסת, גם של כל אחד מהנוכחים פה בחדר לעשות את העבודה שלכם, אבל תעקרו את העשבים השוטים האלה מתוך המערכת שלכם.

נחמן שי: תודה רבה.

דוד אמסלם: תודה רבה.

דוד אמסלם: לפני שאני מעביר את רשות הדיבור לשאר הדוברים, אני רוצה להתייחס למספר דברים.

דוד אמסלם: תראו, בקטע הטכני, אני בעקבות הישיבה בשבוע שעבר הפניתי מכתב ליושב ראש הכנסת, כשביקשתי לחדד את תקנון הכנסת בנושא של התייצבות נושא משרה ציבורית לישיבה.

דוד אמסלם: לא יכול להיות שכנסת ישראל מזמינה, לא רק את המפכ"ל, זה לא קשור למפכ"ל, אלא באופן כללי נושא משרה ציבורית והם עסוקים.

דוד אמסלם: דרך אגב, לרוב אנחנו מתאמים את זה, זה לא תבוא בעוד שעתיים, אלא יש נהלים כאן.

דוד אמסלם: שבוע לפני אנחנו מנסים ליישר יומנים, והתשובה, אדוני המפכ"ל שאתם נתתם שלא הסתדר - - - לדעתי, לא מכובדת בלשון המעטה.

דוד אמסלם: לגבי הנושא השני שאני רוצה להתייחס אליו זו הסוגיה עצמה.

דוד אמסלם: תראו, אני לפני כחצי שנה, ב-15 לדצמבר 2015, נסעתי באוטו.

דוד אמסלם: הדלקתי רדיו, שמעתי ידיעה שהדהימה אותי, שמח"ש בודקת האם משטרת ישראל אוספת חומרים על אישי ציבור.

דוד אמסלם: הגעתי למשרד, כתבתי מכתב.

דוד אמסלם: אני אקריא לכם אותו: "לכבוד השרה איילת שקד" – למה הפניתי את זה לאיילת שקד, בגלל שבגוף הידיעה היועצת המשפטית אמרה לי, דודי, זה מח"ש, מח"ש שייכת למשרד המשפטים, הרי אני לא מצוי בזה.

דוד אמסלם: ואני כותב לה: "בשבוע שעבר התפרסמה בכלי התקשורת ידיעה לפיה ראש אגף החקירות ביקש לאסוף מידע על חברי כנסת ואנשי ציבור נוספים.

דוד אמסלם: אני מבקש לדעת האם אכן מתקיימת חקירה בנושא?

דוד אמסלם: 2.

דוד אמסלם: במידה ויש דברים בגו, אני מבקש לקבל תוצאות חקירה כדי לקיים דיון בנושא".

דוד אמסלם: עובר חודש, ואני מקבל מכתב מהעוזר של שרת המשפטים.

דוד אמסלם: "הריני לאשר כי" - - - לא חשוב, "הפנייה נבדקה מול מח"ש".

דוד אמסלם: ומה משה סעדה, סגן מנהל מח"ש מוסר?

דוד אמסלם: ציטוט: "שלא היו דברים מעולם".

דוד אמסלם: האמת, קיבלתי את המכתב הזה, אמרתי למנהלת הוועדה, את יודעת, התביישתי אולי ששאלתי את השאלה הטיפשית הזאת.

דוד אמסלם: רבותיי, כשאני שמעתי את המידע, אני נדהמתי.

דוד אמסלם: כתבתי מכתב לא כדודי אמסלם, כיושב ראש ועדת הפנים והגנת הסביבה שאמורה לבדוק, זה בעצם הגוף היחיד, חוץ ממבקר המדינה, גם מבחינת הכנסת, שאמור לבחון את מה שקורה במשטרת ישראל.

דוד אמסלם: זה התפקיד שלנו.

דוד אמסלם: דרך אגב, אם אני לא עושה את הדיונים, אף ועדה בכנסת לא יכולה לעשות את זה, חוץ מוועדת הביקורת.

דוד אמסלם: ואני מקבל תשובה מהסוג הזה - דרך אגב, זה שקר, זאת תשובה שלא נותנים ליושב ראש ועדת הפנים.

דוד אמסלם: דרך אגב, אם אני הייתי נותן אותה למשטרה, סביר להניח שהייתי יום נמצא באיזשהו בית-סוהר.

<מפכ"ל המשטרה רוני אלשיך: תשובה שקיבלת מהמשטרה?

דוד אמסלם: לא, אמרתי.

דוד אמסלם: אני מסתכל על כל החוליה, לכן אני רואה את זה כדבר חמור מאוד.

דוד אמסלם: אני ציפיתי שמישהו ירים טלפון, גם אם אני מדבר שטויות.

דוד אמסלם: אבל ציינתי, ראש אגף החקירות, אני כותב לו ממי, שמעתי, הרי קראתי בידיעה.

דוד אמסלם: תרים טלפון לראש אגף החקירות, תגיד לו, תשמע, יש פה חבר כנסת אחד נודניק, לא מבין כלום, טיפש, אבל לפני שאני עונה לו – תגיד, יש או אין.

דוד אמסלם: גם זה לא נעשה, זה מתקשר למה שאמרו כאן, כנראה ועדות הכנסת הן לא חשובות לפקידים, ואפשר לענות ככה על הדרך זה בסדר בלי לבדוק שום דבר ועניין.

דוד אמסלם: זה לגבי הנושא הזה.

דוד אמסלם: אני אגיד לך רוני ממה אני הוטרדתי.

דוד אמסלם: אני לא רוצה להרחיב את מה שאמר חבר הכנסת רוזנטל, אני מתחבר לכל מה שהוא אמר.

דוד אמסלם: אני חושב שיש סיפור כאן - הבית בריכוז, זה הסיפור.

דוד אמסלם: כל מידע במשטרת ישראל על כל אזרח, כולל חבר כנסת מצוי אצלכם.

דוד אמסלם: אם מחר יש תלונה נגד אמסלם דוד, אתה לוחץ, עולה ישר אמסלם דוד, כל המידעים מגיל 14 מה עשיתי, אפילו בתיכון.

דוד אמסלם: אתה מחויב ללכת ליועץ המשפטי, אתה מדבר אתו באותו רגע.

דוד אמסלם: למה זה חשוב?

דוד אמסלם: חבר כנסת זה לא אחד מן המניין, זה חשוב.

דוד אמסלם: עוצרים הכול, העטים נופלים - יש לנו ידיעה חמה.

דוד אמסלם: הולכים ליועץ המשפטי, מדברים אתו.

דוד אמסלם: מביאים את התיק, אומרים לו תשמע, יש לנו זה וזה - ככה זה קורה כשיגרה.

דוד אמסלם: חבר כנסת הוא כמו כל אזרח במדינת ישראל, והמידעים נמצאים במשטרה וזה התפקיד של המשטרה לעשות את זה, זה בסדר.

דוד אמסלם: השאלה היא למה מרכזים את זה?

דוד אמסלם: זאת שאלת המפתח.

דוד אמסלם: מדוע החומר הזה צריך להיות מרוכז?

דוד אמסלם: פעמיים יש פה בעיה - פעם, כל דבר מרוכז, הרי יכול להיות שהוא ידלוף?

דוד אמסלם: יכול להיות.

דוד אמסלם: אז כבר זו סכנה כשלעצמה.

דוד אמסלם: דבר שני, וזה מה שמטריד אותי, אדוני המפכ"ל, אתה אמרת לא מזמן שמשטרת ישראל יכולה להפיל ממשלות ולהקים – להקים הבנתי, להפיל, לא יודע איך, אבל להפיל כן.

<קריאה: קואליציה.

דוד אמסלם: בסדר.

דוד אמסלם: עכשיו אני אומר לך לפי תפיסתי, ראש שח"ם זה תפקיד בעל העוצמה מספר אחד כמעט במדינת ישראל, אין דבר כזה.

דוד אמסלם: מה עובר לו בראש, אף אחד לא יודע.

דוד אמסלם: אתה אין לך את העוצמה הזאת, אין אותה לראש הממשלה.

דוד אמסלם: אולי ליועץ המשפטי לממשלה ולו.

דוד אמסלם: עכשיו אני אומר, זה מתוקף תפקידו גם, זה בסדר, הרי מישהו צריך לעשות את העבודה הזאת.

דוד אמסלם: יש בן-אדם שצריך לרכז את זה.

דוד אמסלם: כבר אמרו כבר קודמיי, או הרבה אנשים לפניי בהיסטוריה, כוח זה דבר משחית, וכוח גדול זה דבר משחית יותר.

דוד אמסלם: לכן צריך בזהירות בתפקיד מהסוג הזה, צריך לנהוג בזהירות עצומה.

דוד אמסלם: לכן גם אתם במשטרה, ובכל ארגון, מישהו שנכנס למחשב, דרך אגב, הוא משאיר תביעה – למה?

דוד אמסלם: בגלל שיש פה מידע – אחי, למה נכנסת?

דוד אמסלם: קראתי בעיתון לא מזמן ש-80% כמעט מהשוטרים משתמשים במידעים פנימיים, צרכים אישיים שלהם.

דוד אמסלם: לא יודע אם זה 80%, 40%, 30%.

דוד אמסלם: אני חושב שהשוטרים הם כמו כל פקיד אחר.

דוד אמסלם: אבל זה ברור לך שישנם מידעים שאנשים משתמשים בהם לא לפי הסמכויות שניתנו להם בכל ארגון, גם במשטרה, גם בעיריות, גם בממשלה, אבל גם במשטרה.

דוד אמסלם: לכן אני חושב שזה הסיפור המרכזי כאן, זה מה שהטריד אותי.

דוד אמסלם: לא אספר לך את הסיפור עוד פעם שלא יהיה יותר - - - אבל זה מה שעלה לי בראש בשנייה.

דוד אמסלם: אני ישר באותו לילה כאשר הדלקתי את החדשות, אני התקשרתי למנהלת הוועדה, אמרתי לה, תשמעי, משהו איום קורה פה.

דוד אמסלם: אני מבקש לקיים נושא במהירות.

דוד אמסלם: עכשיו אני שאלתי את עצמי, יש פה תקציר מנהלים מרוכז, האם יש אותו רק על חברי כנסת?

דוד אמסלם: אדוני המפכ"ל, אולי יש גם עליך תקציר ואתה לא יודע?

דוד אמסלם: יש ניצבים במשטרה שהסמכויות שלהם הם הרבה יותר עצומות.

דוד אמסלם: דרך אגב, חבר כנסת כמעט אין לו שום אופציית השפעה בציבור חוץ מלצעוק פה.

דוד אמסלם: אבל ניצב במשטרה יכול לעצור כל בן-אדם שהולך ברחוב מחר.

דוד אמסלם: יש לו סמכויות עצומות על–פי חוק, אז אולי גם יש תקצירים עליהם, אולי על שופטים, אולי על עיתונאים, אולי על בכלל על פקידות בכירה במשק?

דוד אמסלם: אכן, זה דבר שהדהים אותי.

דוד אמסלם: תראה, הסיפור של גל הירש לא יצא לי מהראש.

דוד אמסלם: אני אזרח, גל הירש, איך שבעצם רצו למנות אותו, מיד צץ לו איזה תיק משום מקום.

בצלאל סמוטריץ': סיכול ממוקד קוראים לזה.

דוד אמסלם: גל הירש היה קצין מוערך בצבא, איש שיש לו הרבה זכויות במדינת ישראל, קצין שלא עניין, זה לא איזשהו יעד משטרתי.

דוד אמסלם: פתאום צץ לו אחרי שבוע – שמענו את גל הירש שבוע וחצי, שבועיים, עד היום עושים לו חיקורי דין.

דוד אמסלם: דרך אגב, בכלל, מערכות כאלה יודעות להרוג בן-אדם גם בלי שהוא עשה כלום.

דוד אמסלם: רק התהליך, הכנסנו אותו לתהליך, גמרנו.

דוד אמסלם: הוצאנו אותו החוצה, הוא כבר שנתיים על המסלול, ועוד שנתיים, שלוש, גם אף אחד לא יגיד לי אם סוגרים לו את התיק, אז גם לא התנצלו.

איל בן ראובן: וכמה אנשים יצטרכו עכשיו להרגיש מאוד לא נוח - - -

דוד אמסלם: בסדר, לא חשוב, אני רוצה להתקדם בעניין.

מיכל רוזין: מידע על השר שיצא אחרי כן - - -

דוד אמסלם: אני רוצה להתקדם בעניין.

דוד אמסלם: לכן הסיפור הזה, באמת, זה הסיפור שהטריד אותי ברמות על.

דוד אמסלם: אני הבנתי שמשהו פה – תראה, אני לא חושב שניצב יצחקי עשה איזה משהו בזדון, זה לא הרעיון.

דוד אמסלם: דרך אגב, אותו מחליפים גם אנשים אחרים.

דוד אמסלם: יבוא מחר מישהו אחר, תמיד יהיה הבן-אדם על התפקיד שיהיה פוטנציאל שיעשה עם זה שימוש לא נכון.

דוד אמסלם: לכן זה דבר שמבחינתי היה באמת מדהים, ולכן אני ביקשתי לקבוע את הוועדה.

דוד אמסלם: אני רוצה לספר לך משהו שלפני כמה ימים שמעתי.

דוד אמסלם: העלו אותי בגלי צה"ל, אני שומע את רביב דרוקר שמדבר אחריי, מה הוא אומר?

דוד אמסלם: הוא טוען שיש לו ידיעות, אולי המסמך אצלו, לא אצלנו.

דוד אמסלם: אני לא יודע מה יש, אבל אני סומך עליו שהוא אומר, אני מקווה שהוא אומר אמת.

דוד אמסלם: הוא אומר שיש שם ידיעות חמורות על שר אחד לפחות, יש על כמה שיש מידע – מישהו מודיע שהוא נתן לו כסף, הוא לא גורם שלישי או שני.

מיכל רוזין: איך זה לא נבדק אפילו?

דוד אמסלם: זה מידע שקיים לפי דבריו של דרוקר.

דוד אמסלם: דרך אגב, אם הוא מכפיש את המשטרה אז תטפלו בו בגלל שגם אסור להכפיש, בוודאי לא את משטרת ישראל או גורמים שהם בבסיס הדמוקרטיה.

דוד אמסלם: תראה, צריך להבין, אני בתפיסה שלי – אין משטרה, אין חברה.

דוד אמסלם: לא שאין דמוקרטיה, גם עם משטרים לא דמוקרטיים חייבת להיות משטרה, בגלל שאחרת "כל דאלים גבר" - כל אחד עושה מה שהוא רוצה.

דוד אמסלם: לכן חשוב מאוד שתהיה משטרה וחזקה עם סמכויות ברורות, חזקה ועם גם הרבה כבוד שהציבור אמור לרכוש לה.

דוד אמסלם: לכן על זה אין מחלוקת.

דוד אמסלם: אבל ברגע שדבר כזה קורה, תראה, משהו פה בציבור, או אני לפחות – אתה יודע, אני יכול לדבר בשם עצמי, לא רוצה לדבר בשם הציבור.

דוד אמסלם: אני מרגיש תחושה לא נעימה, לא טובה.

דוד אמסלם: משהו פה לא בסדר, לכן באמת זה עושה לי לא טוב.

דוד אמסלם: עכשיו אני רוצה להגיד לך מה הרגיז אותי יותר.

דוד אמסלם: אחרי שדלף המסמך מה שקרה זה תגובת המשטרה.

דוד אמסלם: אתם לא עסקתם במסמך.

דוד אמסלם: פתאום המדליף זה היה הבעיה?

דוד אמסלם: אחי, המדליף בסדר, זה משהו פנימי.

דוד אמסלם: דרך אגב, אני רוצה לספר לך, כל הפרשיות החמורות קורות כתוצאה מהדלפה פנימית, אחרת אף אחד לא יודע על זה.

דוד אמסלם: אז לא שאני מעודד הדלפות, אני בכלל שונא מלשינים.

דוד אמסלם: אבל הקטע הפנימי הוא קטע פנים משטרתי.

דוד אמסלם: טפל בו כמו כל – אתם מסיטים את הכול.

דוד אמסלם: אז אני קורא בעיתונות ב"ידיעות אחרונות": "גורמים משטרתיים בכירים טוענים שגורמים פוליטיים מתכוונים להחליש את המשטרה, ואנחנו נמשיך לחקור אותם ולא נירתע".

דוד אמסלם: בואנ'ה, איזה איש פוליטי בכלל הלך והדליף את המסמך?

דוד אמסלם: זה קשור אליו?

דוד אמסלם: דרך אגב, רוב אנשי הציבור פה לא מדברים.

<מפכ"ל המשטרה רוני אלשיך: - - - כאילו מצטט - - -

דוד אמסלם: לא, אמרתי האווירה.

דוד אמסלם: תראה, עזוב מה אתם אומרים, תבין מה כותבים בעיתון ומה הציבור קורא.

<מפכ"ל המשטרה רוני אלשיך: אנחנו לא יכולים להיות אחראים - - - שם בפינו ו- - -

מיכל רוזין: - - -

דוד אמסלם: עכשיו אני אומר הציבור בסופו של דבר הוא לא טיפש, הוא גם מבין שהיה כנראה גורם משטרתי שדיבר ככה.

דוד אמסלם: דרך אגב, זו התנהלות של העיתונות, אני לא שם כל כך, אבל עזוב, אנחנו יודעים מי מדליף תמיד, מי אומר מה, ומה זה גורמים משטרתיים בכירים.

דוד אמסלם: אבל מה שהטריד אותי זה הסיפור שאמר גם בצלאל.

דוד אמסלם: תראה, חבר כנסת מן המניין, או בכלל אתה תעשה דיון על פקקים, צבע הפקקים, כל חבר כנסת תביא לו רמקול, יגיד לך מה הוא חושב.

דוד אמסלם: בנושא הזה אף אחד לא ירצה לדבר, למה?

דוד אמסלם: הם מפחדים.

דוד אמסלם: איך הגענו למצב שחברי כנסת מפחדים משוטרים?

דוד אמסלם: תבין, זו גם שאלה, תראה לאן הגענו.

מיקי רוזנטל: לא מפחדים.

<קריאות: - - -

דוד אמסלם: עזוב, עזוב.

מיכל רוזין: - - - לא מפחדים.

דוד אמסלם: שמעתי מה שאתה אומר רוזנטל, תן לי, אני אומר לך מה אני שומע, מה אומרים לי.

<קריאה: אני רוצה לדבר בסוף הדיון, שלא יהיו אי הבנות.

דוד אמסלם: בסדר גמור.

דוד אמסלם: לכן, אדוני המפכ"ל, זה בעצם הדברים שהטרידו אותי עד עכשיו.

דוד אמסלם: אבל אותי יותר מעניין כרגע זה לאן הולכים.

דוד אמסלם: אני הכול ניזון מהעיתונות.

דוד אמסלם: יש 21 חברי כנסת שמסתובבים פה, ומבינים - - -

<קריאה: הוא כבר לא פה, כי זה הכנסת הקודמת.

מיכל רוזין: גם וגם.

דוד אמסלם: יכול להיות.

דוד אמסלם: חלק לא פה.

<קריאה: - - - מהמסמך כבר לא.

דוד אמסלם: ושרים שמרגישים בעצם שיש עננה על ראשם.

דוד אמסלם: דרך אגב, מעניין גם מה עשיתם במידע - ממה נפשך?

דוד אמסלם: אם מידע יש משהו אז תפעלו.

דוד אמסלם: אם אין בו, תחזירו אותו חזרה למגירות.

דוד אמסלם: אבל גם אם ניצב יצחקי חשב שהוא צריך לעשות פעולה מהסוג הזה ברמה המקצועית, לדעתי, הרי הוא ניצב במשטרה, ראש אח"מ, איש פיקח.

דוד אמסלם: תרים טלפון למפכ"ל, תגיד לו, אחי, שלא יחשבו שאני עושה משהו, אני, יועץ משפטי, שלושתנו נשתה קפה בבוקר.

דוד אמסלם: חבר'ה, תדעו שאני הולך לעשות את זה.

דוד אמסלם: למה בסוף אנחנו לא יודעים – תמיד, המידע כשצץ במוחו של הבן-אדם זה מוח של בן-אדם אחד, אתה לא יודע מה הוא יעשה אתו.

דוד אמסלם: דרך אגב, תמיד הוא יגיד, מה, אתה לא רוצה שאני אחקור?

דוד אמסלם: מה אתה נגד?

דוד אמסלם: מה אתה לא רוצה שאני יעצור פושעים?

דוד אמסלם: תמיד הטענה הזאת ידועה לנו בכל נושא.

דוד אמסלם: גם אם הוא מחר יצמיד שוטר שיעקוב אחרי השכן שלו מבוקר עד ערב, תגיד, מה, אתה לא רוצה שאני אתפוש פושעים?

<ניצב מני יצחקי: אתה מסדר לי את התשובות.

דוד אמסלם: לכן אני אומר, גם אם מישהו חשב שצריך לעשות את זה, נניח, אתה לא משתף עוד כמה חבר'ה בעניין, זה רק עצמו?

דוד אמסלם: לכן לי חשוב באמת קודם כל לקבל תשובות על מה שדיברתי.

דוד אמסלם: לי חשוב לקחת את זה קדימה, מה אתם מתכוונים לעשות עם המסמך הזה?

דוד אמסלם: איך אתם מתכוונים לפרק אותו?

דוד אמסלם: לבדוק אותו, להשתמש במה שאתם צריכים, ולהחזיר חזרה את העסק למגירות כל דבר רגיל?

דוד אמסלם: דרך אגב, מבחינתי, תקציר מנהלים כזה עושים את זה כשיש יעד משטרתי.

דוד אמסלם: אם כנסת ישראל מוגדרת אצלכם כיעד משטרתי, תגידו את זה.

דוד אמסלם: אבל אם לא, אז הכנסת, חברי הכנסת, הם כמו כל אזרח.

דוד אמסלם: דרך אגב, הם כמו כל אזרח, לא פחות ולא יותר.

דוד אמסלם: לכן לי חשוב שתתנו התייחסות איך אתם רוצים לקחת את זה מפה קדימה.

דוד אמסלם: תודה רבה.

דוד אמסלם: אני אעביר את רשות הדיבור קודם כל למפכ"ל, לאחר מכן למני יצחק, ולאחר מכן לרז נזרי.

דוד אמסלם: בבקשה, אדוני המפכ"ל.

<מפכ"ל המשטרה רוני אלשיך: אני שמח על ההזדמנות למרות שהיא מאוד מוגבלת, ובהיותה מוגבלת ניהלנו שיח טלפוני ארוך ומייגע לפני שבועיים.

<מפכ"ל המשטרה רוני אלשיך: הסברתי את המגבלות המשפטיות ואת חוות הדעת המשפטית שנכתבה שלא מאפשרת לנו בעצם לשים את כל מה שהיינו שמחים לשים פה על השולחן, ולהפיג את כל העננות.

<מפכ"ל המשטרה רוני אלשיך: לצערי, היחידים ששומרים על החוק בכל האירוע הזה זה המשטרה.

מיקי רוזנטל: לא נכון, גם אנחנו.

<מפכ"ל המשטרה רוני אלשיך: היחידים ששומרים על החוק – אני מדבר על בעלי העניין, אני לא מדבר על חברי הכנסת.

<מפכ"ל המשטרה רוני אלשיך: אני אסביר את עצמי.

<מפכ"ל המשטרה רוני אלשיך: כל מי שמפרסם, או מדליף, או אומר וכו', בוודאי שהוא עבר על החוק.

<מפכ"ל המשטרה רוני אלשיך: מי שמדליף מסמך עבר על החוק עבירה חמורה מאוד.

<מפכ"ל המשטרה רוני אלשיך: בסופו של דבר, למרות האמור, היות ואנחנו נמצאים בתוך כל מיני תהליכים משפטיים שהמשטרה מעורבת בהם, אנחנו מוגבלים מלפרוס את כל היריעה - על המסמך המתייחס, תיכף הרחבה.

<מפכ"ל המשטרה רוני אלשיך: לכן נמנענו, ובתיאום עם חברת הכנסת אלהרר, הישיבה לא קוימה, ואת השיחה לגבי הישיבה הזאת – אני מתנצל אם יש בינינו אי הבנה, אבל אני הבנתי שככל שחוות הדעת המשפטית בתוקף לא תתקיים הישיבה.

<מפכ"ל המשטרה רוני אלשיך: ומכיוון שהבנתי שיש כן כוונה לקיים ערב קודם, שוחח השר ארדן עם חבר הכנסת אמסלם, וכשהובהר שבכל מקרה מתקיימת הישיבה, היו שתי אפשרויות: או לקבוע מועד חדש ולתאם אתנו, או לשלוח את מי שזמין למחרת היום, וזה מה שעשינו.

<מפכ"ל המשטרה רוני אלשיך: כי זכותו של חבר הכנסת אמסלם לכנס את הדיון מתי שהוא רואה לנכון, ואנחנו, בגלל האילוצים – זה היה מהיום למחר – נאלצנו לשלוח נציגים ולא להתייצב.

<מפכ"ל המשטרה רוני אלשיך: נקבע מועד חדש, והנה, התייצבנו, ואין שום בעיה.

<מפכ"ל המשטרה רוני אלשיך: אני גם לא מכיר, שהמדיניות שלנו היא לא לכבד את הבית הזה ואת הוועדות.

<מפכ"ל המשטרה רוני אלשיך: והיום התייצבנו למרות שהמועד החדש לא תואם אתנו, אבל הוא היה מספיק זמן מראש, ופינינו והזזנו את הלו"ז והתייצבנו.

דב חנין: אדוני אמר שיש בעיה של חוות דעת משפטית.

דב חנין: הבעיה הזו הוסרה?

<מפכ"ל המשטרה רוני אלשיך: אסביר.

<מפכ"ל המשטרה רוני אלשיך: טרם הוסרה ולכן אני מוגבל בחלק מהדברים להתייחס.

<מפכ"ל המשטרה רוני אלשיך: אני גם אעצור איפה שאני לא יכול להמשיך.

<מפכ"ל המשטרה רוני אלשיך: למען הסר ספק, אמרתי את זה בכל פורום, זה לא משנה מה יגידו בשמי מסיבות שמשרתות אינטרסים של מי שאומר את הדברים בשמי.

<מפכ"ל המשטרה רוני אלשיך: כל הלחצים שהופעלו על המשטרה, ללא יוצא מן הכלל, כולם תקשורתיים.

<מפכ"ל המשטרה רוני אלשיך: אתם צרכני תקשורת, לפחות כמוני, ויש צרכני תקשורת יותר מפותחים ממני.

<מפכ"ל המשטרה רוני אלשיך: אני עסוק, אני רואה את מה שמונגש לי, ואין לי זמן כל היום לראות מה אומרים ומה מדברים בכל התכניות וב-talk shows.

<מפכ"ל המשטרה רוני אלשיך: אלה כל הלחצים, וכל אחד מוכשר לנתח אותם ולפרש אותם כהבנתו.

<מפכ"ל המשטרה רוני אלשיך: היחידים שמוגבלים מלפרש אותם עד הסוף זה אנחנו בגלל התהליכים המשפטיים שיש לנו אל מול כל מיני אנשים.

<מפכ"ל המשטרה רוני אלשיך: לכן אנחנו מוגבלים מלפרש לתקשורת, אבל כל אחד מספיק מוכשר לפרש את התקשורת.

<מפכ"ל המשטרה רוני אלשיך: אבל למען הסר ספק, לא הופעל עלינו שום לחץ מפוליטיקאים, לא היה לא נברא.

<מפכ"ל המשטרה רוני אלשיך: כאשר הכחשנו את זה, חזרו בהם העיתונאים ואמרו, נכון, זה לא נאמר, זה נאמר מפי - אנחנו מכירים מה זה תקשורת.

<מפכ"ל המשטרה רוני אלשיך: אנחנו אמרנו בצורה ברורה מאוד, אין עלינו לחץ של פוליטיקאים.

<מפכ"ל המשטרה רוני אלשיך: יש לנו לחץ של תקשורת שכל אחד מספיק אינטליגנטי לפרש מי נראה לו ומה נראה לו שמפעיל את הלחצים האלה.

<מפכ"ל המשטרה רוני אלשיך: לצערי, הייתי שמח לומר פה עוד עשרה משפטים שהיו מבהירים את המפה כפי שאנחנו מבינים אותה.

<מפכ"ל המשטרה רוני אלשיך: אבל אני נאלץ לא לומר אותם, ולצערי, זה היה ממש משרת אותנו, כי לדעתי כולכם הייתם מבינים מה יש פה ומה אין פה בהקשר הזה של הלחצים התקשורתיים.

<מפכ"ל המשטרה רוני אלשיך: ולכן, למען הסר ספק, אמרתי: כל הלחצים הם תקשורתיים.

<מפכ"ל המשטרה רוני אלשיך: כל אחד יכול לפרש אותם כהבנתו.

<מפכ"ל המשטרה רוני אלשיך: לצערי, אנחנו לא יכולים לשים פה את הפרשנות מלמעלה עד למטה, וזה האילוץ שבו אנחנו נתונים בהקשר הזה.

בצלאל סמוטריץ': התקשורת מפעילה - - - גם עלינו.

בצלאל סמוטריץ': אם זה אותו דבר אז - - -

<מפכ"ל המשטרה רוני אלשיך: נכון.

<מפכ"ל המשטרה רוני אלשיך: אבל למען הסר ספק נאמרו פה כל מיני אמירות – אין טלפונים אלינו, ואין לחצים אלינו, ואף אחד לא מפריע ללה"ב 433 לעבוד ולעשות עבודתם נאמנה מהבוקר עד הערב.

<מפכ"ל המשטרה רוני אלשיך: כל מה שיש, הוא מה שאתם רואים בתקשורת.

<מפכ"ל המשטרה רוני אלשיך: כשאני הבנתי שחלק מהדברים כולל איך שהוצג המסמך הזה ומטרתו - תיכף אני אגיד מה המסמך הזה ומטרתו, איך שהוצג המסמך הזה, ואם נוח לדבר זה היה ב-20 14'.

<מפכ"ל המשטרה רוני אלשיך: ב-20 14' לא דמיינתי שאני אהיה מפכ"ל המשטרה, בשום פינה של המוח שלי, ונוח לי לדבר בהקשר הזה.

<מפכ"ל המשטרה רוני אלשיך: אבל מכיוון שהבנתי שחלק מהדברים שמוצגים בתקשורת הם לא סתם חבטה במשטרה, או סתם אמירה למפכ"ל, או סתם אמירה, לא יודע מה, למשטרה הכושלת אלא הן בבחינת פגיעה בשלטון החוק, במקרים האלה התייצבתי, כולל מול המצלמות, ואמרתי שיש פה גורמים שמנסים לפגוע בשלטון החוק.

<מפכ"ל המשטרה רוני אלשיך: כי בעיניי חשוב שיישאר האמון במערכת החקירות של המשטרה, במוסד הזה שנקרא פרקליטות המדינה, ובמוסד הזה שנקרא הייעוץ המשפטי לממשלה, כי אם אין אותו, אנה אנו באים.

נחמן שי: אז מי הגורמים?

<מפכ"ל המשטרה רוני אלשיך: רק רגע, כאן אני נעצר.

נחמן שי: התקשורת?

<מפכ"ל המשטרה רוני אלשיך: חס וחלילה, לא.

<מפכ"ל המשטרה רוני אלשיך: אני מצר על זה שלפעמים אנשי תקשורת לא בדיוק מבינים את מה הם משרתים, אני כמובן לא בא בטענות.

רויטל סויד: גורמים שמפעילים את התקשורת.

<מפכ"ל המשטרה רוני אלשיך: אני לא בא בטענות, רבותיי, כל אחד יעשה את הפרשנות שלו.

מיכל רוזין: נוח למשטרה, כן, לפי מה שאתה אומר - - -

דוד אמסלם: רק רגע, אני מבקש לתת למפכ"ל בצורה מנומסת - - - חבר'ה, בצלאל - - -

מיכל רוזין: הבעיה היא לא עם ההדלפה, הבעיה היא עם המסמך ומה - - -

רויטל סויד: הבעיה היא ההדלפה, גם ההדלפה.

מיכל רוזין: לא - - -

רויטל סויד: - - -

דוד אמסלם: חברי הכנסת, מיכל, רויטל, אתן קיבלתן את רשות הדיבור כל אחת.

דוד אמסלם: לא הפרעתי.

מיכל רוזין: אני מבקשת שיענה על כל השאלות.

דוד אמסלם: אני מבקש לא להפריע למפכ"ל.

דוד אמסלם: אם תרצו בסוף לשאול אותו עוד שאלה כשהוא יסיים, אין בעיה.

<מפכ"ל המשטרה רוני אלשיך: למען הסר ספק, למשטרה אסור ליזום איסוף על חברי כנסת ושרים.

<מפכ"ל המשטרה רוני אלשיך: אסור להם.

<מפכ"ל המשטרה רוני אלשיך: אסור למשטרה לקום בבוקר ולהגיד, בוא ניזום איסוף, להפעיל כלי איסוף.

<מפכ"ל המשטרה רוני אלשיך: אסור לה - למה?

<מפכ"ל המשטרה רוני אלשיך: כי מה לעשות, כי הם שונים מהאזרחים, ואנחנו במדינה דמוקרטית ויש ריסון כוח ויש תהליכים מרסנים, שמצד אחד מאפשרים המון כוח למשטרה מול כל אחד, כולל חבר כנסת.

<מפכ"ל המשטרה רוני אלשיך: מצד שני, צריכים להיות איזונים ובלמים מפני שהמשטרה צריכה להיות ערה לכוחה ומוגבלת מכוחה על-ידי גורמים אחרים שמאזנים אותה, במקרה הזה פרקליטות המדינה והיועץ, ובצדק רב כי אנחנו מדינה דמוקרטית, ואנחנו לא רוצים משטרה עם כוח בלתי מרוסן.

<מפכ"ל המשטרה רוני אלשיך: אלה הכללים, ובכללים האלה אנחנו צריכים לעמוד.

<מפכ"ל המשטרה רוני אלשיך: מה אומר הכלל הזה?

<מפכ"ל המשטרה רוני אלשיך: זה אומר שמצד אחד אנחנו לא יוזמים איסוף, אבל אני מקווה שכנראה לא יפתיע אתכם שאם מגיעים הררי מידע על-ידי כל מיני בעלי אינטרסים, כולל על חברי כנסת אל המשטרה, מה לעשות, גם אנחנו מדינה דמוקרטית אז מותר להכפיש, ומותר לספר סיפורים, מותר להגיד דברים אמתיים.

<מפכ"ל המשטרה רוני אלשיך: להגיד לכם שהרוב זבל?

<מפכ"ל המשטרה רוני אלשיך: כן, הרוב זבל, מה לעשות?

מיקי רוזנטל: אבל אתם לא סוגרים את התיקים.

מיקי רוזנטל: זאת הבעיה, אתם לא סוגרים.

בצלאל סמוטריץ': - - -

<מפכ"ל המשטרה רוני אלשיך: אני רוצה להסביר.

דוד אמסלם: רוזנטל, זו הפעם האחרונה שאתה מפריע לו.

<מפכ"ל המשטרה רוני אלשיך: הרי אתם לא חיים את העולם המודיעיני והחקירתי, ויש הבחנה מאוד ברורה בין העולם המודיעיני והחקירתי.

<מפכ"ל המשטרה רוני אלשיך: כאשר עוברים ופותחים בחקירה, יש לזה משמעות ציבורית.

<מפכ"ל המשטרה רוני אלשיך: עזבו שצריך אישור, אנחנו כמובן צריכים אישור לדבר הזה.

<מפכ"ל המשטרה רוני אלשיך: אבל כאשר מגיע פריט מידע, קודם כל מוטל עלינו, על-פי הנחיות היועץ, לבחון אם יש בו מהות או לא.

<מפכ"ל המשטרה רוני אלשיך: בשיקול דעתנו, אם אנחנו מבינים שמדובר בזבל, תפקידנו לעצור את הזבל הזה במגרה ולא לעשות בו שימוש, ולא ליזום בדיקה וחקירה.

<מפכ"ל המשטרה רוני אלשיך: אחרת, כל היום, כל יום, כולם יהיו תחת בדיקות וחקירות.

<מפכ"ל המשטרה רוני אלשיך: זו מדינה שלא יכולה לתפקד – אלה האיזונים והבלמים.

<מפכ"ל המשטרה רוני אלשיך: אני מקווה שאני לא מפתיע אתכם שגם חקירות אחרות על אזרחים וכל מיני בעלי תפקידים אחרים, גם עליהם יש כל מיני הררי זבל.

רויטל סויד: לא, זה כך - - -

<מפכ"ל המשטרה רוני אלשיך: אם המשטרה תטפל בכל דבר כזה, כולנו נהיה בסחרחרת כל היום.

<מפכ"ל המשטרה רוני אלשיך: תפקידנו להפעיל שיקול דעת.

<מפכ"ל המשטרה רוני אלשיך: כאשר מגיע מידע עם מהות, לא עננות, ולא שמועות ולא קשקושים – משהו עם מהות, עם בשר, שלהבנתנו מחייב בדיקה, אנחנו לא יכולים ליזום בדיקה.

<מפכ"ל המשטרה רוני אלשיך: אנחנו לוקחים את פריט המידע הזה, ואנחנו הולכים אתו לפרקליט וליועץ ומקבלים הנחיות להמשך – למה?

<מפכ"ל המשטרה רוני אלשיך: כי אנחנו במדינה דמוקרטית, ואלה הריסונים והבלמים שנקבעו כדי שהמשטרה בעניין הזה ירוסן כוחה, ובצדק גמור.

<מפכ"ל המשטרה רוני אלשיך: ואז כאשר אנחנו נמצאים במשטרה ענקית של 30 אלף שוטרים, ושל 70 תחנות משטרה, ברור לכם שיש דברים שיכולים ליפול בין הכיסאות.

<מפכ"ל המשטרה רוני אלשיך: ברור לכם שיכול להיות שמשהו שנאמר באיזה חדר חקירה, ויש מאות כאלה ברחבי הארץ, ולא כל החקירות זה לה"ב, וחלק מהדברים מתקבלים בכל מיני פינות ברחבי המשטרה, נכנסים למאגר הממוחשב.

<מפכ"ל המשטרה רוני אלשיך: אבל יכול להיות מצב שיש משהו במחויבות של המשטרה, קרי, הגיע מידע מהותי והוא לא עובר בצמוד להגעתו לפרקליט המדינה וליועץ – זה יכול לקרות, כי הארגון גדול.

<מפכ"ל המשטרה רוני אלשיך: ולכן ראש אח"מ, שתפקידו לוודא שזה לא קורה, קרי, לוודא שכאשר מגיע מידע מהותי שעל-פי שיקול דעתו המידע הזה צריך לעבור ליועץ ולפרקליט, הוא צריך לוודא שיש לו איזושהי תהליך בקרה סביר שלא מאפשר למידע כזה לצלול.

<מפכ"ל המשטרה רוני אלשיך: זה לגמרי אנושי שמידע כזה ייפול בין הכיסאות.

<מפכ"ל המשטרה רוני אלשיך: זה לגמרי אנושי - - -

מיכל רוזין: יש פה סתירה בין חומר מהותי לבין זבל.

מיכל רוזין: אתה בעצם אומר, איגדתי את הזבל.

<מפכ"ל המשטרה רוני אלשיך: רק שנייה, אסביר הכול.

בצלאל סמוטריץ': - - גם על שופטים - - - גם צריך לבדוק - - -

מיכל רוזין: נכון.

מיקי רוזנטל: - - כל השופטים - - -

מיכל רוזין: מנהלי בנקים, כל מיני אפשרויות.

<מפכ"ל המשטרה רוני אלשיך: אני אסביר.

<מפכ"ל המשטרה רוני אלשיך: חברת הכנסת רוזין, אני אסביר.

<מפכ"ל המשטרה רוני אלשיך: האחריות היא אחריות שלי.

<מפכ"ל המשטרה רוני אלשיך: חוק תקשורת מס' 1 קובע שאחריות המסר, הבנת המסר, היא על מוסר המסר.

<מפכ"ל המשטרה רוני אלשיך: מה שלא תבינו אני אאפשר לשאול אותי.

<מפכ"ל המשטרה רוני אלשיך: בסופו של דבר חומר נכנס מכל מיני פינות ברחבי הארגון.

<מפכ"ל המשטרה רוני אלשיך: בהחלט יכול להיות ששיקול דעת של מישהו, או מישהו לא דיווח, או מישהו לא חשב שזה חשוב, או שזו היתה איזו אמירת אגב, אגב חקירה שנוגעת למשהו אחר.

<מפכ"ל המשטרה רוני אלשיך: הכול יכול לקרות.

<מפכ"ל המשטרה רוני אלשיך: בשורה התחתונה צריך להיות איזשהו תהליך בקרה שלא ייווצר מצב בדיוק הפוך מאיך שיש ניסיון להציג את המסמך הזה.

<מפכ"ל המשטרה רוני אלשיך: שלא ייווצר מצב שיש משהו מהותי שנאגר במשטרה ולא מטופל, ולא מדווח קודם כל לפרקליט המדינה וליועץ, ומקבל הנחיות להמשך.

<מפכ"ל המשטרה רוני אלשיך: זה בדיוק התהליך.

<מפכ"ל המשטרה רוני אלשיך: בדיוק הפוך ממה שמנסים להציג את המסמך הזה, כאילו מדובר באיזה איסוף יזום על חברי כנסת כדי להשאיר איזשהו גרוש לבן ליום שחור.

<מפכ"ל המשטרה רוני אלשיך: ממש לא, בדיוק הפוך - כדי שלא ייווצר מצב שביום מן הימים הסתבר שיש משהו שראוי היה שנדווח אותו כמה חודשים קודם, שנה קודם, שנה וחצי קודם, כמה שבועות קודם, שראוי שהיה שנדווח אותו, ומשום מה הוא לא עבר בצנרת, או נתקע באיזשהו מקום, ולא הוצף למישהו בעל הסמכות לבחון אותו, להפעיל עליו שיקול דעת, ולהחליט האם להעביר אותו לפרקליט וליועץ וזה לא הגיע עד שולחנו.

<מפכ"ל המשטרה רוני אלשיך: הוא צריך לייצר לעצמו תהליך בקרה.

מיקי רוזנטל: כמה זמן - - - במידעים בדקתם?

דוד אמסלם: זה נכון לגבי כל אזרח מה שאמרת.

<מפכ"ל המשטרה רוני אלשיך: נכון, אני אסביר למה.

נחמן שי: עוד לא הבנו את - - -

מיכל רוזין: הייתה פאשלה עם פואד, למה הסיקו מסקנות לעניין הזה, הכוונה היחידה זה לאסוף את החומר?

נחמן שי: - - - זה לא נכון להזכיר שמות.

<מפכ"ל המשטרה רוני אלשיך: נכון.

נחמן שי: דודי אמר דיון עקרוני, אז בוא - - -

<מפכ"ל המשטרה רוני אלשיך: אז אני אבהיר שוב: רק מפני שישנה הנחיה לדווח כל מידע מהותי לפרקליט המדינה וליועץ, זה מחייב את תהליך הבקרה הזה.

דוד אמסלם: למה?

<מפכ"ל המשטרה רוני אלשיך: מפני שאם יש מחויבות לראש אח"מ לדווח, וייתכן ויש מידע שנמצא במשטרה ולא הגיע לשולחנו, אז הוא לא יודע שהוא צריך לדווח.

<מפכ"ל המשטרה רוני אלשיך: אם הוא לא יעשה תהליך בקרה, יכול להיות מצב שבעצם המשטרה לא מדווחת לפרקליט וליועץ - - -

<ניצב מני יצחקי: המידע יצלול.

<מפכ"ל המשטרה רוני אלשיך: המידע שוכב, ועוד שנה וחצי פתאום הוא צץ.

בצלאל סמוטריץ': מה עם שופטים?

דוד אמסלם: רק שנייה, מה ההבדל בין כל אזרח?

<מפכ"ל המשטרה רוני אלשיך: אני מסביר מה ההבדל בין כל אזרח.

דוד אמסלם: זאת אומרת, אתה נתפס בקטע הטכני שלו – לפה הוא צריך לדווח ולפה לא?

<מפכ"ל המשטרה רוני אלשיך: זה לא סתם נתפס.

<מפכ"ל המשטרה רוני אלשיך: אני מסביר.

<מפכ"ל המשטרה רוני אלשיך: זה ממש לא טכני.

מיכל רוזין: גם חקירה על שופטים למשל.

מיקי רוזנטל: גם חקירה נגד שופט צריכה אישור של יועץ משפטי.

בצלאל סמוטריץ': אני יודע שיש מסמך - - -

מיקי רוזנטל: זה בדיוק, זאת המסקנה - - -

<מפכ"ל המשטרה רוני אלשיך: רק שנייה, רבותיי.

דוד אמסלם: אתה מצדיק את המסמך?

<מפכ"ל המשטרה רוני אלשיך: מאוד מצדיק את המסמך.

<מפכ"ל המשטרה רוני אלשיך: לא רק שאני מצדיק את המסמך, הוא הוצג הפוך ממטרתו.

דוד אמסלם: עשו מסמכים כאלה בעבר, אם זה היה נכון כל כך - - -

מיכל רוזין: גם הייתה הנחיה לא לעשות - - - הייתה הנחייה של סגלוביץ לא לעשות את המסמך הזה.

רויטל סויד: מה זאת אומרת, אם אתה מצדיק את המסמך, משמע יהיו עוד מסמכים כאלה.

<מפכ"ל המשטרה רוני אלשיך: סליחה, רבותיי, שנייה אחת.

<מפכ"ל המשטרה רוני אלשיך: תנו לי להתייחס בצורה מסודרת.

מיקי רוזנטל: לא, אבל חייבים - - - באמת.

מיקי רוזנטל: הדברים פה - - -

<מפכ"ל המשטרה רוני אלשיך: אבל אני עוד לא השלמתי את התייחסותי.

מיקי רוזנטל: סליחה רגע שאני קוטע אותך, באמת זה ממש חשוב.

מיקי רוזנטל: אבל אתה אומר, אין ברירה אלא לבדוק.

מיקי רוזנטל: השאלה היא אם הבדיקה הייתה להיעשות בדרך של איגוד?

מיקי רוזנטל: כל השמועות - - -

<מפכ"ל המשטרה רוני אלשיך: אני אתייחס, שנייה אחת.

מיקי רוזנטל: או ללכת לכל תיק בנפרד, לבדוק, להגיד זה פה - - - וזה בדיוק ההבדל.

מיקי רוזנטל: על יצירת המסמך הכללי הזה הוא המאיים פה, לא הבדיקה הפרטנית לגבי - - - גוף כזה או אחר.

<מפכ"ל המשטרה רוני אלשיך: אבל אני רוצה להתייחס, אגיע גם לזה.

<מפכ"ל המשטרה רוני אלשיך: אני אומר עוד פעם, נוח לי מפני שזה לא משהו שהיה במעורבותי.

<מפכ"ל המשטרה רוני אלשיך: ובכל זאת, אני יכול להסתכל על זה ולשאול את עצמי, מה הייתי רוצה שיקרה מחר?

<מפכ"ל המשטרה רוני אלשיך: אבל לאט לאט.

<מפכ"ל המשטרה רוני אלשיך: ראשית, כדי שיהיה ברור: מטרת המסמך היא בדיוק הפוך מלייצר איסוף על חברי כנסת.

<מפכ"ל המשטרה רוני אלשיך: מטרת המסמך היא בדיוק הפוך מלייצר משהו שנשאר כשנרצה להשתמש בו בעתיד.

<מפכ"ל המשטרה רוני אלשיך: בדיוק להיפך.

<מפכ"ל המשטרה רוני אלשיך: נועד לוודא שזה לא קורה.

<מפכ"ל המשטרה רוני אלשיך: ולכן תהליך הבקרה הזה הוא תהליך בקרה של ראש אח"מ את המערכת שנמצאת מתחתיו.

<מפכ"ל המשטרה רוני אלשיך: יכול להיות מצב שפרקליט המדינה יבקש בקרה, שהיועץ יבקש בקרה.

<מפכ"ל המשטרה רוני אלשיך: במקרה הזה, לאור המקרים שהיו בעבר, בוצעה בקרה כדי לראות שאין משהו ששוכב ולא מדווח.

<מפכ"ל המשטרה רוני אלשיך: זו בדיוק מטרת המסמך.

מיכל רוזין: עכשיו כל מידע שמגיע מתווסף למסמך?

<מפכ"ל המשטרה רוני אלשיך: לא, מה פתאום.

מיכל רוזין: למה?

<מפכ"ל המשטרה רוני אלשיך: אני אסביר למה.

מיכל רוזין: אם צריך בקרה – אם יש מסמך ועכשיו יש מידע חדש, לא כדאי לצרף אותו כדי לדעת לעקוב?

<מפכ"ל המשטרה רוני אלשיך: אני אסביר.

<מפכ"ל המשטרה רוני אלשיך: המסמך הזה איננו - - -

מיכל רוזין: למה הוא חד-פעמי?

מיכל רוזין: תסתכל על פאשלת פואד, אתה לא עונה על זה.

נחמן שי: זה ברור.

נחמן שי: אל תשאלי.

נחמן שי: מיכל, אל תשאלי, זה ברור, אין צורך, אני אומר לך.

מיכל רוזין: אבל אני רוצה לקבל תשובה.

דוד אמסלם: רק שנייה, שאלת ביניים - האם יש נוהל כזה במשטרה?

דב חנין: עוד שאלה, לכמה שנים אחורה הדבר הזה - - -

דוד אמסלם: אם זה נכון כל כך, האם יש נוהל שעכשיו המצאתם אותו?

<מפכ"ל המשטרה רוני אלשיך: רק שנייה אחת, אני מבקש להשלים את התייחסותי בצורה מסודרת, ואם אחרי שאני אציג את כל התייחסותי ולא יהיה ברור, אני אשמח לשאלות.

<מפכ"ל המשטרה רוני אלשיך: למען הסר ספק, כאשר עולה עכשיו משהו לא הולכים למסמך.

<מפכ"ל המשטרה רוני אלשיך: הולכים לתיק, הולכים למאגרי המשטרה ומאחזרים כל מה שבמאגרי המשטרה.

<מפכ"ל המשטרה רוני אלשיך: זה כלי עבודה.

<מפכ"ל המשטרה רוני אלשיך: מסמך הבקרה - - -

מיקי רוזנטל: כמה שנים אחורה.

<מפכ"ל המשטרה רוני אלשיך: זה לא משנה, זה תלוי מה תהליך הבקרה שלך.

רויטל סויד: מכאן והלאה.

<מפכ"ל המשטרה רוני אלשיך: שנייה רגע, לא מכאן והלאה.

<מפכ"ל המשטרה רוני אלשיך: אני רוצה להסביר.

מיקי רוזנטל: חלק מנבחרי הציבור לא היו נבחרי ציבור.

דוד אמסלם: רוזנטל - - -

<מפכ"ל המשטרה רוני אלשיך: רבותיי, המסמך הספציפי הזה היה בקרה לנקודת זמן.

<מפכ"ל המשטרה רוני אלשיך: כדי לראות שבנקודת זמן, באותה נקודת זמן - אין בעיה, זה כנראה לא סוד, היו לפני זה תקלות, וכשיש מפקד שלא רוצה תקלות נוספות, הוא עושה בקרה כדי לראות האם יש באותה נקודת זמן עוד דברים שיכולים לצוץ לו קדימה והוא לא רוצה שזה יקרה, כי הוא רוצה לוודא שאכן כל מה שאמור להיות מדווח, מדווח.

<מפכ"ל המשטרה רוני אלשיך: כל מה שאמור לקבל הנחיות לטיפול, מקבל הנחיות לטיפול.

נחמן שי: רק שנייה.

נחמן שי: הוא מחפש במאגרי המשטרה, זה מה שאמרת - שיכול להיות שיש מידע שמונח באיזשהו מקום?

נחמן שי: - - -

<מפכ"ל המשטרה רוני אלשיך: מה שנעשה במסמך הבקרה, זה יושב מישהו עבור ראש אח"מ, כי ראש אח"מ הוא אדם עסוק.

נחמן שי: נכון.

<מפכ"ל המשטרה רוני אלשיך: והעבודה הזאת לוקחת כנראה הרבה מאוד שעות.

נחמן שי: בגללנו יש - - -

<מפכ"ל המשטרה רוני אלשיך: חס וחלילה, יש לו הרבה דברים חשובים לעשות.

מיכל רוזין: אבל אם אתה מצדיק את המסמך, למה אין - - - מעקב?

<מפכ"ל המשטרה רוני אלשיך: רק רגע, רבותיי, אני משיב לאט לאט, נדבך אחרי נדבך, אבל את לא נותנת לי.

מיכל רוזין: אני מקשיבה קשב רב.

<מפכ"ל המשטרה רוני אלשיך: אז תקשיבי.

<מפכ"ל המשטרה רוני אלשיך: אני עונה לשאלה.

<מפכ"ל המשטרה רוני אלשיך: המסמך הזה, מהרגע שעבר את הבקרה של ראש אח"מ הוא מת.

<מפכ"ל המשטרה רוני אלשיך: אין לו שום שימוש.

רויטל סויד: למעט הדלפה לתקשורת.

<מפכ"ל המשטרה רוני אלשיך: נדבר על הדלפה תיכף.

<מפכ"ל המשטרה רוני אלשיך: כי לעולם כאשר תישאל שאלה כלשהי ותיפתח חקירה כלשהי, או יגיע מידע בעל מהות כלשהי, כדי לבדוק מה עוד יש, לעולם זה המאגרים הממוחשבים של המשטרה ולא שום דבר אחר.

<מפכ"ל המשטרה רוני אלשיך: המסמך הזה אינו מסמך עבודה מתגלגל.

<מפכ"ל המשטרה רוני אלשיך: הוא מסמך בקרה לאותה נקודת זמן.

<מפכ"ל המשטרה רוני אלשיך: אני אגדיל ואומר, האם יכולות להיות שיטות אחרות של בקרה כדי לא לייצר את התחושה הזאת שיש איזה מסמך?

<מפכ"ל המשטרה רוני אלשיך: אני חושב שכן.

<מפכ"ל המשטרה רוני אלשיך: אנחנו מחפשים דרך לעשות את זה, ואנחנו נעשה את זה בהתייעצות עם היועץ המשפטי לממשלה כדי שגם העניין הזה, שהוא בסוף צורת הבקרה, כדי שלא ישתמע שגם לזה יש חשיבות כי מדובר בנבחרי ציבור, והרגישות היא ברורה.

<מפכ"ל המשטרה רוני אלשיך: אין לנו בינתיים פטנט, אבל כרגע אנחנו מגבשים לאור זה שראינו שהדבר הזה יכול להיתפס אחרת, למרות שאצלנו זה כלי עבודה.

<מפכ"ל המשטרה רוני אלשיך: אז אנחנו בהחלט מחפשים דרך לבקרה שיטתית, איטית, שלא תייצר איזשהו משהו שיכול להתפרש באופן שלילי, למרות שמטרתו היא סופר חיובית.

דוד אמסלם: רוני, ברשותך בנקודה הזו, לדעתי, זו נקודת המפתח כאן.

דוד אמסלם: תראה, אנחנו אוהבים בקרות.

דוד אמסלם: הציבור שומע אותך, הוא יוצא אולי מהנחת עבודה שאנחנו לא רוצים בקרות ואתם רוצים בקרות.

דוד אמסלם: זאת לא השאלה בכלל.

<קריאות: נכון.

דוד אמסלם: האם אתה כמפכ"ל המשטרה שלא היית ב-2014, אבל אתה עדיין מפכ"ל המשטרה היום, ואתה אחראי על המערכת ועל אותם - - - אני שואל אם אתה חושב שהמסמך הזה הוא במקום, וזאת שיטת העבודה שצריכה להיות?

דוד אמסלם: ואם כן, האם יש לכם נוהל, או שמישהו עכשיו המציא את זה?

<מפכ"ל המשטרה רוני אלשיך: אז עניתי עכשיו.

<מפכ"ל המשטרה רוני אלשיך: קודם כל זה לא מישהו עכשיו, כי זה ב-20 14'.

דוד אמסלם: לא, לא הכוונה עכשיו –

<מפכ"ל המשטרה רוני אלשיך: יש פה שני נדבכים: נדבך אחד, האם תהליך בקרה זה דבר שצריך לברך עליו?

<מפכ"ל המשטרה רוני אלשיך: אני מקווה שכולם אומרים כן.

<מפכ"ל המשטרה רוני אלשיך: היות ואני קראתי את המסמך הזה מלה–מלה, ונעשתה עבודה מאוד יסודית גם כדי לראות שאכן הוא מילא את ייעודו, ואין שם שום דבר שיכול להתפרש אחרת, שוכנעתי מעל לכל ספק סביר שהמסמך הזה נועד לצרכי בקרה, ולא רק שהוא נועד לצרכי בקרה, הוא מילא את ייעודו באותה נקודת זמן.

רויטל סויד: וגרסתם אותו?

<מפכ"ל המשטרה רוני אלשיך: ולמרות כל מה שאמרתי, אין משמעות בגריסה כי הוא נמצא במחשבי המשטרה.

רויטל סויד: אבל הוא הודלף.

רויטל סויד: אם זה היה רק במחשב ולא היה מאוגד, זה לא היה מודלף.

רויטל סויד: אתם חייבים לשמור מידע.

רויטל סויד: אתם חייבים לחקור.

רויטל סויד: אתם חייבים לבדוק.

רויטל סויד: אתם לא יכולים לאגד את זה במקום שסרח עודף אצלכם מדליף אותו אחר-כך.

דוד אמסלם: בסדר, זה משהו אחר.

דוד אמסלם: אבל אדוני המפכ"ל, אתה לא עונה לי לשאלה האם יש נוהל כזה במשטרה?

דוד אמסלם: הרי ברור לך שמלפני 2014 לא התחילה המשטרה.

דוד אמסלם: היא התחילה מקום המדינה.

דוד אמסלם: היו עוד הרבה ראשי אגף חקירות.

דוד אמסלם: האם בעבר מישהו עשה מסמך כזה, תגיד לנו כן או לא?

מיכל רוזין: הייתה הנחיה שלא - - -

דוד אמסלם: או שהחכמה ירדה לעולם ב-2014, ומאותה נקודת זמן החליטו לעשות מסמכים.

<מפכ"ל המשטרה רוני אלשיך: אז ככל הנראה לא מדובר בחכמה שירדה לעולם, אלא ככל הנראה מדובר באירועים שבהם המשטרה צללו לדברים, וכאשר מגיעים לסיטואציה שבה אתה רוצה לבדוק שאכן אין דברים נוספים - -

דוד אמסלם: אתה מבין שאתה לא עונה.

<מפכ"ל המשטרה רוני אלשיך: רק רגע, אני עונה על כל התהליך.

דוד אמסלם: תענה על השאלה.

<מפכ"ל המשטרה רוני אלשיך: אני חייב לברך על התייחסות שבאה ואומרת, בוא נוודא שאין לנו דברים נוספים, ששום דבר לא נפל בין הכיסאות ועושים על זה בקרה.

מיקי רוזנטל: אדוני, נשאלת - - - יש נוהל?

מיקי רוזנטל: אתה לא עונה לפי נוהל.

<מפכ"ל המשטרה רוני אלשיך: אז אני עונה, אין נוהל.

<מפכ"ל המשטרה רוני אלשיך: אני אומר, יש הנחיות יועץ.

דוד אמסלם: ואתה מצדיק את זה?

<מפכ"ל המשטרה רוני אלשיך: אבל אתם לא נותנים לי לדבר.

<מפכ"ל המשטרה רוני אלשיך: יש הנחיות יועץ – ידידי, אני יכול לקחת אחריות - - -

מיכל רוזין: אתה מדווח ואנחנו מקשיבים היטב, אבל כבר חצי שעה אתה אומר דברים שנאמרו כבר בכל מקום.

מיכל רוזין: אנחנו מבקשים שתענה לנו על השאלות, ואתה לא עונה על השאלות.

<מפכ"ל המשטרה רוני אלשיך: את לא נותנת לי לענות על השאלות, סליחה.

מיכל רוזין: אנחנו לא נותנים לענות.

מיכל רוזין: טוב.

<מפכ"ל המשטרה רוני אלשיך: אני אשמח שיתנו לי שתי דקות בלי הערות ביניים.

<מפכ"ל המשטרה רוני אלשיך: הכול יהיה ברור.

דוד אמסלם: שתי דקות בלי הערות ביניים.

<מפכ"ל המשטרה רוני אלשיך: יפה.

<מפכ"ל המשטרה רוני אלשיך: יש הנחיות יועץ.

<מפכ"ל המשטרה רוני אלשיך: הנחיות יועץ זה מה לדווח לו ומה לא לדווח לו ובאיזו צורה ובמה אנחנו מחויבים.

<מפכ"ל המשטרה רוני אלשיך: ברור לחלוטין שיש תהליכי עבודה שצריכים להיגזר כדי לעמוד בהנחיות היועץ.

<מפכ"ל המשטרה רוני אלשיך: המסמך הזה נעשה כדי לעמוד בהנחיות היועץ.

<מפכ"ל המשטרה רוני אלשיך: אמרתי כבר קודם, שהיות וברור לי, בוודאי בדיעבד – אם המסמך הזה לא היה מודלף, הרי זה לא מעניין אף אחד מה תהליך הבקרה הפנימי, ותהליך הבקרה נראה הכול בסדר.

דוד אמסלם: כל עבירה שאנחנו לא יודעים עליה היא לא קיימת.

<מפכ"ל המשטרה רוני אלשיך: היא איננה עבירה.

<מפכ"ל המשטרה רוני אלשיך: העבירה היא הדלפת המסמך.

<מפכ"ל המשטרה רוני אלשיך: לא יעזור.

מיקי רוזנטל: כמו כל בעיה שאנחנו לא יודעים עליה.

<מפכ"ל המשטרה רוני אלשיך: רק רגע, אבל אנחנו מדברים כרגע על עבירה.

<מפכ"ל המשטרה רוני אלשיך: העבירה היא הדלפת המסמך.

<מפכ"ל המשטרה רוני אלשיך: ראש אח"מ לא עשה עבירה.

<מפכ"ל המשטרה רוני אלשיך: ראש אח"מ עשה בקרה על עצמו כדי לראות שהוא עומד בהנחיות היועץ המשפטי לממשלה, ובצדק גמור, כדי לממש את אחריותו.

נחמן שי: זה לא עבירה, לא - - -

<מפכ"ל המשטרה רוני אלשיך: מכיוון שיש, ואחרי שהודלף מסמך, מכיוון שהוא יכול להתפרש בדרך אחרת, אמרתי, מיד עם זה שהתפרסם – אני הרי לא ידעתי שיש מסמך כזה; אתם מניחים שאני לא ישבתי וקראתי את מיליארדי המסמכים שיש במשטרת ישראל.

<מפכ"ל המשטרה רוני אלשיך: אני העדפתי לקרוא על ועדות חקירה על השריפה בכרמל ואחרים.

נחמן שי: זה טוב להתכונן.

<מפכ"ל המשטרה רוני אלשיך: אני העדפתי ללמוד את המשטרה דרך פריזמות אחרות.

<מפכ"ל המשטרה רוני אלשיך: אבל בסופו של דבר, ברור שהיות וזה יכול להתפרש לא נכון, ראוי שאנחנו נשנה את שיטת הבקרה.

<מפכ"ל המשטרה רוני אלשיך: לא סיימנו את התהליך, ראש אח"מ קיבל ממני הנחיה לגבש תהליך.

<מפכ"ל המשטרה רוני אלשיך: התהליך הזה יתואם עם משרד המשפטים, עם היועץ הממשלתי ופרקליטות המדינה, מפני שהוא נגזרת של בקרה על הנחיותיהם.

<מפכ"ל המשטרה רוני אלשיך: בסופו של דבר, אני מניח שנמצא את הדרך איך לעשות את זה בצורה שלא יכולה להתפרש אחרת.

<מפכ"ל המשטרה רוני אלשיך: אבל אם שואלים אותי, כשאני מסתכל בפרספקטיבה בדיעבד, לא על החלטות שלי, ולא על החלטות בקדנציה שלי, אבל בכל זאת אני יכול להסתכל על דברים כאלה, כי אני מכיר את האנשים וכי אני נגיש למסמך שאתם לא נגישים אליו, וקראתי אותו מלה–מלה, ושאלתי את שאלותיי, ועברתי רובריקה–רובריקה עם האנשים, אז בסופו של דבר שוכנעתי שאי אפשר לפרש את זה אחרת בתוך המשטרה.

מיכל רוזין: כן, אבל מה שאתה אומר זה שאם אתה היית בתפקיד, היית מורה לעשות את זה בדרך של התייעצות עם היועץ ולגבש הנחיות, ולא לעשות את - - -

<מפכ"ל המשטרה רוני אלשיך: אני חכם בדיעבד.

מיכל רוזין: אתה יודע, כולנו חכמים בדיעבד.

מיכל רוזין: אבל זו היתה הדרך הנכונה, דרך המלך.

<מפכ"ל המשטרה רוני אלשיך: אבל כולנו חכמים בדיעבד.

<מפכ"ל המשטרה רוני אלשיך: גם אני חכם בדיעבד, וגם אני עכשיו יושב על כתפיים של אחרים וזה יפה מאוד.

<מפכ"ל המשטרה רוני אלשיך: אז החכמה בדיעבד של מני הייתה על סמך תקלות שהיו קודם, ועשה בקרה, והחכמה שלי בדיעבד זה למצוא תהליך בקרה שלא יכול להתפרש אחרת, ואני מקווה שכולנו יודעים לרכוב על כתפי קודמינו, ולהגיד לעצמם שזה לא בגלל שאנחנו כל כך גאונים וחכמים, אלא כי הניסיון מצטבר, מלטש את התהליכים, ואני נהנה מדברים שהיו לפניי, ואולי נעשו פחות טוב, ועכשיו בפרספקטיבה אני יכול לעשות אותם קצת יותר טוב.

<מפכ"ל המשטרה רוני אלשיך: זה לא אומר שאני צריך להתייחס לאלה שהיו לפניי כפחות חכמים או כלא בסדר.

רויטל סויד: אתה יכול להצהיר שלא יהיה מסמך כזה שוב?

דוד אמסלם: לא, זאת לא השאלה עכשיו.

רויטל סויד: כן.

נחמן שי: האם יש עוד מסמכים כאלה?

נחמן שי: זו השאלה.

רויטל סויד: האם אפשר להצהיר - - -

נחמן שי: יישרתם קו, אני מבין את התהליך.

נחמן שי: אני חושב שהיום מבינים אותו רבים אחרים.

נחמן שי: האם יישרתם קו גם על מאות קבוצות אחרות בציבור הישראלי, או רק על קבוצה מסוימת?

<מפכ"ל המשטרה רוני אלשיך: היות וקבוצות אחרות לא מחייבות את התהליך הזה –

בצלאל סמוטריץ': למה?

בצלאל סמוטריץ': שופטים.

מיקי רוזנטל: שופטים מחייבים גם אישור של היועץ המשפטי לממשלה.

<מפכ"ל המשטרה רוני אלשיך: אני אענה מהמאקרו למיקרו.

<מפכ"ל המשטרה רוני אלשיך: היות וקבוצות אחרות לא מחייבות את התהליך הזה, אז תהליך הבקרה הזה היה על מנת לעמוד בהנחיות היועץ.

<מפכ"ל המשטרה רוני אלשיך: אני מקווה שלא אפתיע אתכם שהררי המידע שמגיעים על נבחרי הציבור זה לא הררי המידע שמגיעים על שופטים, מפני שהאינטרסים הפוליטיים ואחרים מטבע הדברים שופכים הררי מידע.

<מפכ"ל המשטרה רוני אלשיך: ידיעה על שופט זה לא דבר שנכנס כל יום לתוך המשטרה.

<מפכ"ל המשטרה רוני אלשיך: ידיעה על איש ציבור, מה לעשות, יש הררי ידיעות על אנשי ציבור.

<מפכ"ל המשטרה רוני אלשיך: אנחנו אמורים לברר אותם, לברור המוץ מהתבן.

<מפכ"ל המשטרה רוני אלשיך: ולכן, תהליך הבקרה הנדרש כאשר יש המון, אבל עדיין יש הנחיות מאוד ברורות מה מותר לנו ומה אסור לנו, ומול ידיעה שהתקבלה ועכשיו היא עוסקת בשופט, שמטבע הדברים תופסת את הקשב הראוי, לא מחייבת סוג כזה דומה של בקרה על שופטים.

<מפכ"ל המשטרה רוני אלשיך: אני לא אכנס לכל התהליכים שיש בתוך המשטרה, אבל אני צריך לתת - - -

דוד אמסלם: אני רוצה להבין.

דוד אמסלם: אתם עושים את הבקרה הזאת רק בגלל שיש פה תהליך שאתם צריכים לדבר עם היועץ המשפטי?

<מפכ"ל המשטרה רוני אלשיך: בוודאי.

דוד אמסלם: זאת אומרת, ברמת המהות אין בעיה.

דוד אמסלם: אזרח רגיל לא צריך לעשות בקרה.

דוד אמסלם: היות ואתם צריכים לדווח ליועץ, ומחר אתם כאילו חרדים שמא מישהו ישאל אתכם תגידו, איך לא הייתם ערניים, אז בגלל זה אתם עושים את תהליך הבקרה?

מיכל רוזין: זה מה שקרה עם פרשת פואד.

<מפכ"ל המשטרה רוני אלשיך: אני אסביר.

<מפכ"ל המשטרה רוני אלשיך: משטרת ישראל לא חוקרת כל מה שהיא יכולה לחקור באופן תיאורטי.

<מפכ"ל המשטרה רוני אלשיך: היא עושה סדרי עדיפויות, היא עושה סדרי סיכונים, היא מנסה להתמקד איפה כשרוצים לטפל בכספי ציבור, מה הפרצות הגדולות של כספי הציבור.

<מפכ"ל המשטרה רוני אלשיך: אם נראה לכם שאנחנו נחקור כל 100 שקלים שאולי זלגו, כל עט שנעלם מאיזה משרד ממשלתי – כנראה לא נגיע לשום מקום.

<מפכ"ל המשטרה רוני אלשיך: אז בסופו של דבר, לא כל מה שנמצא ומדווח למשטרה בגלל שמישהו החליט לדווח למשטרה, או מסר משהו באיזה חקירה, או שלח מכתב - - - למשטרה - - -

דוד אמסלם: את זה אנחנו מבינים, רוני.

<מפכ"ל המשטרה רוני אלשיך: אז המשטרה לא עושה עכשיו בקרה על כל תיק של כל אזרח שמא יש עליו משהו, ואולי פעם נרצה לחקור אותו.

<מפכ"ל המשטרה רוני אלשיך: התהליך הזה הוא בקרה על הנחיות שעניינן ריסונים ובלמים בתוך מערכת אכיפת החוק ביחס לשרים וחברי כנסת, וכך ראוי.

<מפכ"ל המשטרה רוני אלשיך: יתר הדברים, משטרת ישראל מפעילה את שיקול דעתה ויכולה לבדוק ולחקור ללא אישורים, וכאשר היא בודקת וחוקרת היא צריכה לבדוק את עצמה אם אכן היא מתמקדת היכן שנכון.

דוד אמסלם: והיא לא עושה תחקירים כאלה.

<מפכ"ל המשטרה רוני אלשיך: יש הררי מסמכים.

<מפכ"ל המשטרה רוני אלשיך: יש מסמכים ויש - - -

דוד אמסלם: אתה מדבר הרבה זמן, אבל לדעתי אנחנו לא מקבלים תשובות לשאלות.

<קריאה: - - - לא קיבלנו תשובה.

דוד אמסלם: אני שואל שאלה.

דוד אמסלם: אני לא בא לצד הטכני.

דוד אמסלם: אז יכול להיות שבצד הטכני, כדי שאתה תפתח חקירה נגד חבר כנסת, אתה צריך את האישור של היועץ המשפטי.

דוד אמסלם: יש במדינת ישראל עשרות, מאות פקידים בכירים ביותר שיש להם השפעה על הציבור הרבה יותר מחברי כנסת, ויכול להיות שלגביהם עצמם, אתה לא נדרש לקבל את האישור של היועץ.

דוד אמסלם: האם ברמה העקרונית גם להם – הרי אתה במצג המקצועי, עזוב עכשיו כרגע מה כתבו בעיתון, לא כתבו, בצד המקצועי – ממה נפשך?

דוד אמסלם: אם צריך לעשות בקרות, אז לכל השכבה הזאת.

דוד אמסלם: אתה צודק, אל תיקח את זה עכשיו לבעל המכולת שלקח את העט.

דוד אמסלם: אבל יש פקידות בכירה שיש לה סמכויות עצומות בחוק.

דוד אמסלם: האם אתם עושים עליהם את הבקרות האלה או רק על חברי כנסת.

דוד אמסלם: זאת היא השאלה.

<מפכ"ל המשטרה רוני אלשיך: אני עונה.

<מפכ"ל המשטרה רוני אלשיך: בקרה צריכה להיות על-פי העניין.

<מפכ"ל המשטרה רוני אלשיך: אם העניין הוא שכל פרט וכל מידע מהותי יצטרך לעבור ליועץ, הבקרה צריכה לשרת את התהליך הזה.

דוד אמסלם: לא, האם אתם - - - תקציר מנהלים, מנכ"לים, אתה יודע, ניצבים במשטרה?

<מפכ"ל המשטרה רוני אלשיך: אני מנסה לענות.

<מפכ"ל המשטרה רוני אלשיך: תהליך בקרה צריך לבקר את מהות העניין.

<מפכ"ל המשטרה רוני אלשיך: אם מהות העניין היא העברת כל פרט שיש בו מידע מהותי לפרקליט המדינה, אז עושים תהליך בקרה לזה.

<מפכ"ל המשטרה רוני אלשיך: אם בסופו של דבר אנחנו רוצים לבקר כשאנחנו ממוקדים במקומות הנכונים, זה תהליך בקרה אחר לגמרי לזה.

<מפכ"ל המשטרה רוני אלשיך: אם אנחנו רוצים לבקר כשאנחנו מטפלים בדברים הכי משמעותיים, זה תהליך בקרה אחר לגמרי.

<מפכ"ל המשטרה רוני אלשיך: לכן התהליך שלוקח את הרשימה ובודק שלא פוספס משהו, הוא תהליך בקרה שנועד לשרת בדיוק את הנחיית היועץ בעניין הזה.

<מפכ"ל המשטרה רוני אלשיך: אין הנחיית יועץ כזה שנוגעת לאלופים ולא לניצבים במשטרה, שלא נדבר על זה שרק חוקרים ניצבים במשטרה.

<מפכ"ל המשטרה רוני אלשיך: אנחנו לא חוקרים ניצבים במשטרה, אבל אין הנחיה כזאת.

<מפכ"ל המשטרה רוני אלשיך: אבל כשאנחנו חושבים שישנה תופעה שלה"ב צריכה לעסוק בה, זה לא משנה אם דובר במופע פשיעה כזה או במופע פשיעה כזה.

<מפכ"ל המשטרה רוני אלשיך: התפקיד שלנו זה לייצר בקרה כשאנחנו בליבת העניין עושים את הטיפולים ולא מתעסקים בשוליים.

<מפכ"ל המשטרה רוני אלשיך: לזה יש תהליך בקרה רלבנטי, בוודאי לא איגוד של רשימה של שמות, אלא תהליכים שהם קצת יותר אינטגרטיביים כדי שנראה שאנחנו באמת מזהים את מפת החום של הבעיה, ומתמקדים במפת החום הזאת.

<מפכ"ל המשטרה רוני אלשיך: אם ניקח את לה"ב ונכפיל אותה פי 40, עדיין יהיו חקירות שלא נגיע אליהן.

מיקי רוזנטל: אתה מדבר כל הזמן - - -

<קריאות: - - -

מיקי רוזנטל: אנחנו רוצים - - -

דוד אמסלם: מבחינתי אתה מצדיק תהליך שאין לך תשובה לגביו.

דוד אמסלם: אתה לא נותן כרגע את התשובה.

דוד אמסלם: אתה מדבר כרגע על בקרות באופן כללי, אז אני לא שם.

רויטל סויד: בוא נתקדם.

דוד אמסלם: אבל בוא נתקדם לגבי הנושא – איך אתם מתכוונים לטפל במסמך קדימה.

רויטל סויד: בכלל, כל השאלות - - -

בצלאל סמוטריץ': - - - שנורא מטרידות, שמתוך הדברים התייחסנו אליה כאילו פה עברנו עליה.

בצלאל סמוטריץ': נעשתה בקרה, ונניח שהחלטתם עכשיו שיש חומרים שהם לא – איך קראת לזה – אין להם מהות והם לא צריכים לעבור לדיווח.

בצלאל סמוטריץ': למה הם נכנסים חזרה למגירה?

בצלאל סמוטריץ': למה לא זורקים אותם, משמידים אותם, מעיפים אותם מהזיכרון?

<מפכ"ל המשטרה רוני אלשיך: נורא פשוט.

<מפכ"ל המשטרה רוני אלשיך: יכול להיות שיש ידיעה אנונימית שהיא בגדר שמועה, שאחר כך מגיעה ידיעה אחרת שמצליבה אותה, והיא כן נותנת לה משמעות.

<מפכ"ל המשטרה רוני אלשיך: ואז יבואו למשטרה - - -

רויטל סויד: ככה זה, אבל זה ככה מחויב המציאות.

רויטל סויד: מה אתה רוצה?

דוד אמסלם: בצלאל, עזוב.

בצלאל סמוטריץ': - - - במגירות.

רויטל סויד: זה לא צריך להיות מסמך מאוגד, זה חייב להישמר - - -

דוד אמסלם: רויטל.

דוד אמסלם: רבותי, יש לנו עוד חצי שעה.

בצלאל סמוטריץ': הכול - - - ככה?

רויטל סויד: כן, כי ככה זה עובד.

דוד אמסלם: רק שנייה.

מיכל רוזין: - - - שאלה אחת בקושי.

בצלאל סמוטריץ': מסרת מידע, בדקת אותו, הוא לא רלבנטי - - -

דוד אמסלם: בצלאל, חבר'ה.

רויטל סויד: תתגייס למשטרה ותשנה את הנהלים.

מיקי רוזנטל: אני אסביר לך אחר-כך איך המשטרה חוקרת.

דוד אמסלם: ח"כים, אני לא רוצה להוציא אתכם.

דוד אמסלם: אני מבקש, יש לנו עוד חצי שעה.

דוד אמסלם: עד אז אני רוצה לשמוע גם את ראש אח"מ וגם את המשנה ליועץ המשפטי.

מיקי רוזנטל: אם אפשר לקבל תשובות על כמה שאלות נורא חדות – איך יכול להיות שהיועץ המשפטי לא ידע מזה?

מיקי רוזנטל: כל הדברים, מבקשים לקבל תשובות.

<מפכ"ל המשטרה רוני אלשיך: נדמה לי שעניתי גם על השאלות האלה.

דוד אמסלם: אני חושב שאנחנו מספיק אינטליגנטים להבין מתי הוא עונה ומתי לא.

מיכל רוזין: מדוע זה לא הוצג למפכ"ל הקודם שטוען שהוא לא ראה?

רויטל סויד: ואם אתה מצדיק את המסמך, האם יהיו עוד מסמכים כאלה בעתיד?

<מפכ"ל המשטרה רוני אלשיך: אם יאפשרו לי לדבר.

דוד אמסלם: חבר'ה, אני מבקש לא להפריע.

דוד אמסלם: באמת.

מיכל רוזין: מקשיבים, מחכים לתשובות.

דוד אמסלם: חבר'ה, תקשיבו.

דוד אמסלם: המפכ"ל ידבר עד 10:40, לאחר מכן אני מבקש לשמוע את ראש אח"מ.

דוד אמסלם: לאחר מכן את המשנה ליועץ המשפטי ונסכם.

רויטל סויד: יאללה, אנחנו לא מפריעים.

<מפכ"ל המשטרה רוני אלשיך: מצוין.

דוד אמסלם: גם אם הוא לא עונה על התשובות.

<מפכ"ל המשטרה רוני אלשיך: עניתי גם על השאלה מדוע זה הגיע לראש אח"מ ולא לאחרים.

<מפכ"ל המשטרה רוני אלשיך: הבקרה הייתה של ראש אח"מ על עצמו, ועל ההנחיות המחייבות אותו - נדמה לי שעניתי, וזאת התשובה לשאלה.

<מפכ"ל המשטרה רוני אלשיך: אם פרקליט המדינה היה מבקש את הבקרה, הבקרה הייתה מגיעה אליו.

<מפכ"ל המשטרה רוני אלשיך: אם היועץ היה מבקש את הבקרה, הייתה מגיעה אליו.

<מפכ"ל המשטרה רוני אלשיך: אני רק אומר שבדיעבד ב-20 16', כדי שאני אשתכנע לעמוד כאן ולהגיד שהמסמך הזה היה לצורך בקרה, אני עשיתי עליו בקרה כדי לראות שאכן המסמך הזה מייצג אכן בקרה שיטתית ונכונה ומהותית, ונעשה בו שימוש בדיוק לצורך שלו ותו לא, את זה עניתי.

<מפכ"ל המשטרה רוני אלשיך: אני מצטרף לאמירה שמה שחמור פה הוא ההדלפה של המסמך.

<מפכ"ל המשטרה רוני אלשיך: זו עבירה פלילית חמורה, בוודאי המגמתיות שלה שבגינה אנחנו יושבים פה.

<מפכ"ל המשטרה רוני אלשיך: כי מי שהדליף את זה, המגמה שלו הייתה שנשב פה ונדון על המסמך, ועל זה שהוא יכול – לא שהוא יכול, תחת האמירה שיש פרספציה שהמשטרה אוספת על אנשי ציבור, והיא משאירה חומר לאיזשהו יום שזה נוח לה להוציא אותו, זו בדיוק הייתה מטרת הדלפת המסמך.

<מפכ"ל המשטרה רוני אלשיך: לא משנה מי זה שהדליף את המסמך, אני משאיר את זה למי שצריך לחקור על זה.

יהודה גליק: מאוד משנה.

<מפכ"ל המשטרה רוני אלשיך: שנייה אחת, רגע.

<מפכ"ל המשטרה רוני אלשיך: בסופו של דבר, כאן אני נאלץ לעצור, לצערי.

<מפכ"ל המשטרה רוני אלשיך: לא אני חוקר עבירות פליליות של שוטרים, ואני אמרתי את דעתי בכל פורום שהנושא הזה חייב להיחקר, ואני אסביר גם למה.

<מפכ"ל המשטרה רוני אלשיך: אני לא מוכן לפרגן להדלפות של חומר סודי באשר הוא, ואני לא נכנס כאן לשאלה של פוליטיקאים, ושל אנשי תקשורת – אני מדבר על פקידי הציבור הממונים שעוברים תהליך של התאמה ביטחונית כדי לעסוק במסמכים מסווגים.

<מפכ"ל המשטרה רוני אלשיך: לא תשמעו ממני לעולם פרגון של הדלפת מסמכים מסווגים על-ידי האנשים האלה, נקודה.

<מפכ"ל המשטרה רוני אלשיך: בעיניי זו עבירה פלילית חמורה ביותר.

נחמן שי: כן, אבל לפעמים יש להדלפות שירות ציבורי.

<מפכ"ל המשטרה רוני אלשיך: השירות הציבורי בסופו של דבר - - -

נחמן שי: - - - להדלפות - - -

<מפכ"ל המשטרה רוני אלשיך: השרות הציבורי בסופו של דבר - - -

בצלאל סמוטריץ': טוב, אבל יש לך איזה לגיטימציה.

בצלאל סמוטריץ': מה אתם רוצים עכשיו?

בצלאל סמוטריץ': לא הבנתי עכשיו.

בצלאל סמוטריץ': מה ידליפו את כל המסמכים - - -

<קריאות: - - -

נחמן שי: - - -

דוד אמסלם: בצלאל.

דוד אמסלם: חבר'ה, רק שנייה.

דוד אמסלם: זה מזכיר לי לול עופות - מישהו גומר משהו, ישר – מספיק, חבר'ה.

<מפכ"ל המשטרה רוני אלשיך: מה אנחנו עושים בכל זאת?

<מפכ"ל המשטרה רוני אלשיך: היות וכל אחד יכול לחטוא, וכל אחד יכול לעשות עבירות, זה כולל שוטרים.

<מפכ"ל המשטרה רוני אלשיך: ראשית, בתוך המשטרה אנחנו עושים היום מניעה מצבית.

מיכל רוזין: מה עושים?

<מפכ"ל המשטרה רוני אלשיך: מניעה מצבית.

מיכל רוזין: מה זה אומר?

<מפכ"ל המשטרה רוני אלשיך: אסביר.

<מפכ"ל המשטרה רוני אלשיך: כמו שיש מניעה מצבית עבור האזרח, נדמה שכאשר חברת הכנסת רואה ניידת תנועה היא מורידה קצת את הרגל מהגז, כמוני, אגב.

מיכל רוזין: אני תמיד נוסעת לפי החוק.

מיכל רוזין: אני חברת כנסת.

<מפכ"ל המשטרה רוני אלשיך: אז בסופו של דבר זו מניעה מצבית כי כולנו בני-אדם, וכולנו, כשאנחנו רואים מצלמה כשה"ווייז" אומר שוטר לפניך, זאת מניעה מצבית.

<מפכ"ל המשטרה רוני אלשיך: זה חשוב מאוד כי כולנו צריכים שוטר.

<מפכ"ל המשטרה רוני אלשיך: גם שוטרים צריכים שוטר, ונדמה לי שבפורום הזה עדכנתי, או בוועדה הזאת, בפורום קצת אחר, אבל בוועדה הזאת עדכנתי שאנחנו הנהגנו מבדק ממוחשב שבין השאר גם בודק את זה.

<מפכ"ל המשטרה רוני אלשיך: המטרה היא מעבר ללחשוף מי שלא בסדר בנורמות שמצופות מקצין משטרה, גם שכל אחד יידע שבצומת הבאה, ובצומת הבאה אחריה, ובצומת הבאה אחריה הולך להיבדק שנית.

רויטל סויד: איך?

דוד אמסלם: יש מבדק ממוחשב שבודקת מהימנות.

דוד אמסלם: התוצאות שלו מדהימות, ובסופו של דבר מאפשר לייצר, מעבר לחשיפה של עבריינים, ריסון אצל האנשים, כדי שהאנשים ישמרו על הכללים ולא יעברו על הנהלים.

מיכל רוזין: - - - ש-80% מהבכירים במשטרה משתמשים בחומר פנימי – אתה אמרת.

דוד אמסלם: אני ביקשתי לא להפריע לו.

מיכל רוזין: בסדר, אבל זה מתבקש.

דוד אמסלם: לא, אני מתכוון לזה.

<מפכ"ל המשטרה רוני אלשיך: אז זאת המטרה של המבדק.

<מפכ"ל המשטרה רוני אלשיך: דא עקא שהמבדק הזה יכול לעבוד על מי שנמצא בתוך המשטרה, רואה את המשך הקריירה שלו במשטרה, וחשוב לו לא להיפגע בפעילות שלו בתוך המשטרה.

<מפכ"ל המשטרה רוני אלשיך: הוא לא יכול לעבוד על מישהו שכבר לא נמצא בתוך המשטרה או שהוא בדרכו החוצה, ושם ההרתעה הפלילית צריכה לעמוד.

<מפכ"ל המשטרה רוני אלשיך: ואם לא תהיה הרתעה פלילית תהיה בעיה ואני אלחם על הרתעה הפלילית.

רויטל סויד: ויש לך את הכלים בחוק?

<מפכ"ל המשטרה רוני אלשיך: כלים בחוק הם בסופו של דבר קיימים – מי יחקור את זה, לא אני חוקר את זה.

<מפכ"ל המשטרה רוני אלשיך: יכול להיות שנציג היועץ פה יתייחס לזה.

<מפכ"ל המשטרה רוני אלשיך: אני אומר את דעתי.

<מפכ"ל המשטרה רוני אלשיך: אני אומר אותה בכל פורום ושאני צריך את זה כדי לשמור על טוהר המידות של המשטרה, מפני שבסופו של דבר זה ארגון ענק ועוסקים גם בנושאים רגישים הרבה מאוד אנשים, ולא יכול להיות מצב שדקה אחרי שאתה מוציא את הרגל מן הארגון אין לך שום מחויבות.

<מפכ"ל המשטרה רוני אלשיך: וזו גם המחויבות שלי לעסוק בזה ולבנות את הריסון סביב העניין הזה, ולא רק על מה שאנחנו עושים פנימה בקרב המשרתים, שהוא חשוב מאין כמוהו.

רויטל סויד: זאת אומרת שאתה אומר שמי שהדליף את זה זה גורמים במשטרה שהם בדרך החוצה?

<מפכ"ל המשטרה רוני אלשיך: אני לא אמרתי.

<מפכ"ל המשטרה רוני אלשיך: כאן אני עצרתי.

<מפכ"ל המשטרה רוני אלשיך: אני מציע לחברי הכנסת לא להצטרף למטרות של מדליף המסמך - תהא זהותו אשר תהיה.

דוד אמסלם: לא, האמירה הזאת לא טובה.

<מפכ"ל המשטרה רוני אלשיך: לא, לא.

דוד אמסלם: לא, רוני.

<מפכ"ל המשטרה רוני אלשיך: אני אסביר את מה שאמרתי.

מיקי רוזנטל: לא, זה בכלל לא הכיוון, גם אם שמעת - - -

<מפכ"ל המשטרה רוני אלשיך: לא, לא שמעתי שמישהו חושב, או שמישהו תומך במי שעשה את מה שעשה.

<מפכ"ל המשטרה רוני אלשיך: רק צריך לזכור, שבסופו של דבר מטרתו הייתה שיתקיים דיון כזה.

<מפכ"ל המשטרה רוני אלשיך: מטרתו הייתה שהמשטרה תיתפס כבעייתית וככזאת שעושה מה שאסור לה לעשות, וזה אסור שיקרה.

<מפכ"ל המשטרה רוני אלשיך: אתם תשאלו את כל השאלות עד שתבררו שאכן זה כך.

מיכל רוזין: לא משנה מה דעתו.

מיכל רוזין: השאלה מה בסופו של דבר אנחנו שואלים לנוכח המידע - - - כי ממש לא חשוב - - -

<מפכ"ל המשטרה רוני אלשיך: לנוכח המידע חשוב מאוד שאתם תבינו ותשתכנעו.

<מפכ"ל המשטרה רוני אלשיך: ואם יש עוד שאלות קשות בעניין הזה אני אענה עליהן.

<מפכ"ל המשטרה רוני אלשיך: תבינו ותשתכנעו שמה שעושים, מה שנעשה בתוך אגף החקירות נועד כדי לעמוד בהנחיות ולא לצורך אחר.

<מפכ"ל המשטרה רוני אלשיך: כל ביקורת על השיטה, על הצורה, היא לגיטימית.

מיכל רוזין: זה מה שאסור אבל.

<מפכ"ל המשטרה רוני אלשיך: מאה אחוז.

<מפכ"ל המשטרה רוני אלשיך: אבל הקדמתי ואמרתי בלי ששמעתי את חברת הכנסת, שאני הבנתי איך זה יכול להיתפס, זה היה מספיק כדי שאנחנו נחשוב ביחד איך אנחנו מייצרים תהליך, ואנחנו כשנסכם אותו בגלל רגישותו.

<מפכ"ל המשטרה רוני אלשיך: אנחנו נלבן אותו עם משרד המשפטים, ונדמה לי שאפשר יהיה גם – לא יודע, אולי להוציא ממנו פרפרזה.

רויטל סויד: ידוע לך אם חקירת ההדלפה - - -

דוד אמסלם: לא.

רויטל סויד: לא, דודי מספיק, אתה נתת לכולם חוץ מלי, אז תירגע עם זה.

מיקי רוזנטל: אבל אנחנו רוצים שאלות, הבטחת - - -

דוד אמסלם: רויטל.

רויטל סויד: ידוע לך אם חקירת ההדלפה התקדמה?

רויטל סויד: ידוע לך אם יודעים מי זהות המדליף?

דוד אמסלם: לא, רויטל.

דוד אמסלם: משפט אחרון אדוני המפכ"ל.

<מפכ"ל המשטרה רוני אלשיך: כן.

<מפכ"ל המשטרה רוני אלשיך: שני משפטים ברשותך.

<מפכ"ל המשטרה רוני אלשיך: אחד – ריסון הכוח נמצא על ראש שמחתנו.

<מפכ"ל המשטרה רוני אלשיך: אנחנו מודעים לכוח העצום, זאת גם מהות האמירה שנאמרה בטקס על קריאת שם של משעול על שמו של אפרים ברכה זיכרונו לברכה.

<מפכ"ל המשטרה רוני אלשיך: זאת מהות האמירה.

<מפכ"ל המשטרה רוני אלשיך: מי שלא מבין שיש לו כוח עצום הוא מסוכן.

<מפכ"ל המשטרה רוני אלשיך: ולכן, בכל פורום, בכל קורס, בכל נאום שלי רלבנטי למפקדים, הדברים האלה עולים.

<מפכ"ל המשטרה רוני אלשיך: אתם מוזמנים, נדמה לי שמחר זה טקס סיום פו"מ.

<מפכ"ל המשטרה רוני אלשיך: הנאום שלי כבר מוכן.

<מפכ"ל המשטרה רוני אלשיך: תראו איזה אחוז של הנאום שלי עוסק בדבר הזה, מפני שבסופו של דבר המודעות לכוח היא מאוד חשובה, והחובה המוסרית שלי כמפכ"ל זה לייצר משטרה שמשתמשת בסמכות שלה למימוש ייעודה בלבד, ומשתמשת בסמכות שלה למימוש יעודה תחת האילוצים, האיזונים והבלמים שנקבעו בתוך מערכת אכיפת החוק.

דוד אמסלם: תודה אדוני, המפכ"ל.

דוד אמסלם: חרגנו דקה מהזמן.

דוד אמסלם: בבקשה, ניצב מני יצחקי.

<ניצב מני יצחקי: אני אעשה זאת בקצרה, כי המפכ"ל למעשה מבחינתי נתן את התשובות, וממש כל מילה פה – אני מתחבר אליה, ולמעשה אני עומד מאחורי הדברים.

<ניצב מני יצחקי: אכן, ב-2014 אני הייתי, ובניתוח של המפכ"ל כפי שהוא רואה את הנושא והוא הציג את זה, בהחלט אני מתחבר לכל מילה כאן.

<ניצב מני יצחקי: אני חייב לומר שנקראתי, הגענו, ואני מכבד את כנסת ישראל.

<ניצב מני יצחקי: אני מכבד את הוועדה, אני נקרא פה לוועדה כבר כמה פעמים, בעיקר באמל"ח ובדיונים אחרים שהתקיימו פה, ומבחינתנו בכל פעם שאנחנו מגיעים, אנחנו פורסים את המשנה שלנו, את דרך הפעולה, את היכולות האופרטיביות, את הצרכים ואת הנושאים.

<ניצב מני יצחקי: הדיון פה הוא על המסמך.

<ניצב מני יצחקי: המסמך מבחינתי הוא לעמוד בהנחיות היועץ.

<ניצב מני יצחקי: המסמך היה טוב לנקודת הזמן הספציפית אז, ואז זה נדרש, אז נדרשתי לזה, ראיתי - - -

דוד אמסלם: מה זה נדרשת?

דוד אמסלם: למה?

דוד אמסלם: מישהו ביקש ממך את זה?

<ניצב מני יצחקי: כן.

מיכל רוזין: זה הוזמן על-ידי מישהו?

מיקי רוזנטל: אני אגיד לך מה היה.

מיקי רוזנטל: פואד התלונן שהמידע בגינו שוכב במשטרה שנתיים קודם.

מיקי רוזנטל: למה הוא יצא - - - ואז הם התווכחו על מתן תשובות.

מיכל רוזין: אחרי כן הוא עבר לרשות המסים ונתקע שם.

מיקי רוזנטל: מאה אחוז, אני אומר לך מה היה.

דוד אמסלם: אל תפריע, עזוב.

מיכל רוזין: למה נדרשת?

דוד אמסלם: למה נדרשת למסמך?

דוד אמסלם: מי ביקש ממך את זה?

<ניצב מני יצחקי: אני נדרשתי לבקרה עצמית אצלי בתוך הבית.

<ניצב מני יצחקי: אני.

דוד אמסלם: זו החלטה אישית שלך?

<ניצב מני יצחקי: כן.

מיקי רוזנטל: בגלל מקרה ספציפי שאני ציינתי פה.

<ניצב מני יצחקי: כשאני נדרשתי לבקרה, אני נדרש לבקרות.

<ניצב מני יצחקי: אני נדרש לוודא שהדברים באגף החקירות מתנהלים על-פי ההנחיות, החוק, וכל מה שמסביב.

<ניצב מני יצחקי: ולכן, כשאני נדרש לנושא כזה כבד, אני נדרש לדווח ליועץ, פרקליט המדינה, על נושאים שהם רגישים ונדרשים על-פי הנחיות, אני מבצע אותם אחד לאחד כי כפי שאני נדרש להגיע לכנסת ולתת את דעתי, אני בכל מקום שאני נדרש מבחינת החוק - - -

דוד אמסלם: מה זה נדרש?

דוד אמסלם: מי מישהו ביקש ממך את זה?

אמיר אוחנה: אתה יכול לענות לחבר הכנסת רוזנטל?

אמיר אוחנה: האם - - - זו השאלה.

מיקי רוזנטל: הוא לא עונה.

דוד אמסלם: זו החלטה מקצועית?

<ניצב מני יצחקי: אני אמרתי מקצועית שלי, כן.

<קריאות: - - -

דוד אמסלם: אתה שיתפת מישהו בהחלטה המקצועית הזו?

<ניצב מני יצחקי: לא.

<ניצב מני יצחקי: אני נדרשתי להחלטה הזו כפי שאני נדרש למאות החלטות - - -

דוד אמסלם: כן, אבל אתה חושב שזה סוג ההחלטות שאתה נדרש להם בשיגרה?

<ניצב מני יצחקי: כשאני נדרש, כל נושא מקבל את הקשב, את היצירתיות סביב הנושא שאני נדרש אליו.

מיכל רוזין: למה נדרשת?

מיכל רוזין: מה התעורר שדרש ממך לעגן את כל המידע – שאלה נורא פשוטה.

מיקי רוזנטל: אדוני, אתה יכול לענות על מה שאני אמרתי האם נכון או לא נכון?

דוד אמסלם: לא, זה לא חשוב לי.

דוד אמסלם: עזוב.

מיקי רוזנטל: זה מאוד חשוב.

אמיר אוחנה: זה חשוב.

דוד אמסלם: לא חשוב.

דוד אמסלם: מה שמעניין אותי זו התשובה שלך, שאתה אומר לי שזו הייתה החלטה אישית שלך על רקע מקצועי.

דוד אמסלם: לא שיתפת אף אחד בעניין הזה.

דוד אמסלם: דרך אגב, יש עוד החלטות נוספות ברמות האלה שאתה מקבל - - -

מיקי רוזנטל: האם זו לא החלטה שצריך יועץ משפטי לאשר לך לעשות?

מיכל רוזין: או לפחות - - -

עליזה לביא: אתם יודעים מה המשמעות של ההחלטה האישית?

עליזה לביא: אתה מבין מה המשמעות שלה?

<ניצב מני יצחקי: אני מבין היטב.

בצלאל סמוטריץ': לא, אבל יש לו סמכות, מה אתם - - -

מיכל רוזין: רוצים להבין למה הוא נדרש.

<ניצב מני יצחקי: מבין היטב, זו סמכותי.

<ניצב מני יצחקי: אני נדרש, ואני נכנס למחשבים, ואני רואה מודיעין, ואם נדרשתי לאגד את החומר על מנת להבין אותו יותר טוב לצורך בקרה, והוא לעיניי בלבד, ולצרכים שלי, כדי לעמוד במשימות - - -

רויטל סויד: אבל הוא לא היה לעיניך בלבד.

רויטל סויד: עובדה שהוא דלף.

מיקי רוזנטל: חבר הכנסת חנין, מה קשור המידע שיש עליי, ועליי הוגשו במשטרה עשרות תלונות ונגד חבר הכנסת חנין - מה קשור, איך זה מתחבר בכלל?

מיקי רוזנטל: ועל שבעה שרים שיש כאן.

<ניצב מני יצחקי: אני לא אכנס פנימה.

מיקי רוזנטל: לא, זה ראוי שתיכנס פנימה.

<ניצב מני יצחקי: אני ברשותך לא אצלול לנושאים אישיים.

מיקי רוזנטל: אני העליתי את זה.

מיקי רוזנטל: עשרות תלונות הוגשו עלינו במשטרה אדוני, כולן היו סרק.

דוד אמסלם: רק שנייה, ניצב יצחקי.

מיקי רוזנטל: ואתה אוסף אותן, ואומר רגע, ואתה מחבר אותן לדברים שכן קשורים ולא קשורים.

מיקי רוזנטל: זאת בדיוק הבעיה.

מיקי רוזנטל: אם אתה לא מבין שזאת הבעיה אז זה ממש חמור.

דוד אמסלם: ניצב יצחקי, באמת, אולי הייתי צריך לפתוח את הדיון אתך.

דוד אמסלם: יש עוד מסמכים כאלה לגורמים נוספים במדינת ישראל שאנחנו לא יודעים עליהם וגם המפכ"ל לא יודע עליהם, שקיבלת אותם במסגרת ההחלטות המקצועיות שלך?

<ניצב מני יצחקי: לי יש המון החלטות מקצועיות שהן תמיד במסגרת החוק ובמסגרת התיאומים סביב כל נושא.

דוד אמסלם: אנחנו לא חולקים על הסיפור של החוק.

יהודה גליק: הבן אדם אומר שהכין את זה לצורך עצמו.

יהודה גליק: אני לא מבין.

יהודה גליק: באמת, מותר גם להגן על הקצין.

יהודה גליק: הוא אומר, הכנתי את זה לצורך עצמי, ולכן - - -

<קריאות: - - -

דוד אמסלם: אני נתתי לו את זכות הדיבור, לא רצית לדבר.

<קריאות: - - -

דוד אמסלם: חבר'ה - - -

מיקי רוזנטל: אנחנו רוצים שהמשטרה תבדוק כל מידע כל עוד לא יוכח פה שום דבר אחר.

דוד אמסלם: שנייה, דקה.

נאוה בוקר: דודי, תן לו לסיים את דבריו בבקשה.

נאוה בוקר: לאחר מכן כל מי שרוצה שידבר.

דוד אמסלם: תודה.

דוד אמסלם: גליק, אני אוציא אותך.

יהודה גליק: אני יכול לצאת לבד אם אתה רוצה.

יהודה גליק: יש כלל שלחבר כנסת אסור להגן על המשטרה?

דוד אמסלם: רק שנייה, אבל שאלת מה הכלל.

דוד אמסלם: אני אסביר לך מה הכלל – שאתה לא מדבר בלי רשות דיבור.

יהודה גליק: סליחה, אני מתנצל שאני - - - את רשות הדיבור.

דוד אמסלם: לא, אני אגיד לך.

דוד אמסלם: אני נתתי לך את זכות הדיבור ולא רצית, אז לכן פתאום זה המדהים בעיניי.

יהודה גליק: נכון, באותה נקודת זמן חשבתי שהדברים נאמרו.

יהודה גליק: זה הכול.

דוד אמסלם: בבקשה.

<ניצב מני יצחקי: אין איסוף יזום על נבחרי ציבור.

<ניצב מני יצחקי: לגבי שאלתך, גם בלה"ב וגם באגף החקירות אנחנו משוחררים מלחצים.

<ניצב מני יצחקי: אנחנו עובדים ללא מורא, ואנחנו מבצעים את עבודתנו נאמנה על-פי חוק, והכול בתיאום הדוק עם היועץ המשפטי לממשלה ופרקליט המדינה.

דוד אמסלם: תודה רבה.

דוד אמסלם: עורך-דין רז נזרי, המשנה ליועץ המשפטי, בבקשה.

דוד אמסלם: ברשותך רז, אני לא רוצה להיכנס לפרטים.

דוד אמסלם: אותי יותר מעניין אותי מה העמדה שלכם – דרך אגב, זה לב העניין מה שאמר יצחקי בשתי הדקות האחרונות.

דוד אמסלם: לדעתי, זה סיפור העניין שהוא בעצם מתוקף תפקידו קיבל החלטה אישית ברמה הזאת ויצר את המסמך לטובת הבקרה שהוא חשב שזה מה שהוא צריך לעשות, בלי שום הנחיה ובלי לשתף אף בן-אדם.

<רז נזרי: אני אתייחס לזה, אדוני היושב ראש.

<רז נזרי: שלום, צהריים טובים, המסמך הזה פורסם ב-19 ביוני בשעות הערב.

<רז נזרי: באותו ערב, היועץ המשפטי, פרקליט המדינה ואני שוחחנו, כלומר, לא הכרנו את עצם קיום המסמך – שוחחנו והדבר בהחלט הטריד אותנו.

<רז נזרי: לא הכרנו את זה, וזה דבר שעל פניו מטריד, כי זה באמת מעורר שאלות מהסוג שעלו כאן.

<רז נזרי: למחרת בבוקר ישבנו עם מפכ"ל המשטרה וראש אח"מ וגורמים נוספים שעסקו בעניין, ושאלנו את השאלות שחלקן, אגב, עלו כאן.

<רז נזרי: חלק מהשאלות עלו כאן.

<רז נזרי: זאת אומרת, אדוני היושב ראש, מה שהטריד אתכם לא בכדי מטריד אתכם לפני שבודקים, כי באמת זה גם אותנו הטריד.

<רז נזרי: כי אם באמת משטרת ישראל אוספת מידע וחומר מודיעיני שמחזיקים ב-120 מגירות שצריכות להתחלף אגב, כי ח"כים מתחלפים, ועושים את זה בסגנון - - - של - לך ליום סגריר אולי נחזיק מידע כדי שחבר כנסת כזה או אחר, או גורם כזה אחר, הדבר הזה הוא שיבוש חמור ביותר של יסודות המשטר הדמוקרטי.

נחמן שי: אתה אומר אם, אתה לא אומר - - -

<רז נזרי: לכן אמרתי, אם משטרת ישראל עושה את הדבר הזה, זה מטריד ביותר.

<רז נזרי: ולכן באותו יום כשפורסם בשמונה בערב, קבענו מעכשיו לישיבה למחרת בבוקר עם היועץ המשפטי, פרקליט המדינה, מפכ"ל המשטרה, וראש אח"מ.

<רז נזרי: כולנו פינינו את הזמן וישבנו במשך חצי יום דומני משהו למחרת הפרסום על הדבר הזה.

<רז נזרי: וכמו שאמרתי, אם זה היה ככה, אז זה אכן שיבוש יסודי.

<רז נזרי: אם זו הייתה מטרת המסמך, זה היה שיבוש יסודי של משטר דמוקרטי.

<רז נזרי: לא הייתי רוצה להיות במערכת כזאת, ואני חושב שאף אחד מאתנו לא רוצה עוד מערכת כזאת.

נחמן שי: אבל - - - אותך.

נחמן שי: מחקו אותנו לא אותך.

<רז נזרי: ישבנו איתם אז מספר שעות.

<רז נזרי: מאז, בשבועיים שחלפו, ישבנו עוד פעמיים, שלוש.

<רז נזרי: התכתבנו, קיבלנו מידעים כאלה ואחרים.

<רז נזרי: קיבלנו מסמכים, קיבלנו הבהרות, ביקשנו וקיבלנו הבהרות כאלה ואחרות.

<רז נזרי: בסופו של דבר, לגבי השאלה הזאת שהיא בעיניי שאלה המטרידה ביותר - אני מתייחס לשעות הנוספות, לגבי מטרת הכנסת המסמך.

<רז נזרי: אנחנו יכולים לומר באופן הכי נחרץ וברור, והיועץ המשפטי אמר את זה, מטרת המסמך לחלוטין לא הייתה דבר מעין זה.

<רז נזרי: אין דבר כזה איסוף יזום של חומרים על-ידי המשטרה, והחומר הזה כפי שנאמר פה הוצג לצרכי בקרה.

<רז נזרי: כל מי שחושש, הוזכר פה קודם כל - - -

מיכל רוזין: בקרה שנדרשה בעקבות מה?

<רז נזרי: אני אתייחס.

<רז נזרי: הוזכר פה קודם כל ג'ון אדגר הובר, ראש ה-FBI המיתולוגי אמריקאי 48 שנה.

<רז נזרי: הוא נפטר וגם נקבר לפני 44 שנים בוושינגטון, הוא לא קם לתחיה ב-2016 בישראל, תנוח דעתכם – אנחנו לא שם, אנחנו רחוקים מהסיפור הזה.

נחמן שי: דווקא היה איש יקר.

<רז נזרי: קדנציה של 48 שנה זה דבר כנראה לא טוב לפחות, זה מה שקורה מקדנציות כאלה.

<רז נזרי: קדנציות ארוכות זה דברים לא טובים, אבל אל דאגה, הוא לא קם לתחיה כפי שאמרתי.

מיכל רוזין: למה נדרשה הבקרה?

<רז נזרי: כפי שאמר ראש אח"מ, אנחנו לא ידענו ב-2014 על הדבר הזה.

<רז נזרי: זאת החלטה שלו שנעשתה לצורכי בקרה - - -

דוד אמסלם: זה נראה לך סביר?

<רז נזרי: המסמך הזה נעשה לצורכי בקרה, ואפשר לומר את זה בצורה כזאת או אחרת.

<רז נזרי: היו תקלות, נקרא לזה, או בעיות מסוימות בצורה של העברות של מידע, שלא היה ברור אם עבר או לא עבר בזמן.

דוד אמסלם: לא, רז.

דוד אמסלם: אני שואל אותך שאלה פשוטה.

דוד אמסלם: אנחנו שמענו את ראש אח"מ.

דוד אמסלם: הוא מבחינתו הכול בסדר.

דוד אמסלם: מחר הוא יכול לייצר עוד מסמך כזה לצורכי בקרה.

דוד אמסלם: אני שואל האם נראה לך סביר שהוא על דעת עצמו קם בבוקר, מחליט לעשות בקרה.

<רז נזרי: אני אענה גם לזה.

<רז נזרי: מבטיח לענות.

מיכל רוזין: בעקבות הבחירות לנשיאות.

<רז נזרי: אכן, בעקבות דברים כאלה ואחרים שעלו, זה ההסבר שקיבלנו.

מיקי רוזנטל: בעקבות הבחירות לנשיאות, אמרת קודם.

<רז נזרי: וההסבר הזה בהחלט הניח את דעת היועץ לצורכי בקרה.

<רז נזרי: תיכף נתייחס לגבי התיק.

דוד אמסלם: שמה ההסבר?

דוד אמסלם: תגיד לנו מה ההסבר.

<רז נזרי: לראות שאין מידע שאמור לעבור ליועץ המשפטי ומשם לפרקליט המדינה, לראות שאין מידע ששוכב במקום כזה או אחר - - - -

דוד אמסלם: אבל זה נכון תמיד לגבי כל ההיסטוריה של הפרקליטות והמשטרה.

דוד אמסלם: רק שנייה, היה לכם כזה דבר בעבר?

<רז נזרי: היה כזה דבר בעבר - - -

דוד אמסלם: שהיה מסמך כזה.

מיכל רוזין: הוא לא יודע.

אמיר אוחנה: הוא לא יודע, לא דיווחו לו.

מיקי רוזנטל: הוא לא יודע, גם את זה הוא לא יודע, לא דיווחו לו.

מיקי רוזנטל: הרי - - - בעיה, אדוני.

מיקי רוזנטל: האם הליך כזה יכול להיות - - - היועץ המשפטי - - -

<רז נזרי: חבר הכנסת רוזנטל, אנחנו התייחסנו, ואני כבר אתייחס.

<רז נזרי: אני ארחיב עוד יותר לגבי מבט צופה פני עתיד.

<רז נזרי: אבל אפשר – וגם אתה אמרת את זה; אנחנו עובדים עם ראשי אח"מ ועם מפכ"לים לדורותיהם.

<רז נזרי: אם אתם לא מאמינים לראש אח"מ או למפכ"ל משטרה, אם אתם לא מאמינים לנו, אז בואו נסגור את הבסטה.

אמיר אוחנה: לא שלא מאמינים.

אמיר אוחנה: הוא לא עונה.

אמיר אוחנה: אם היה מסמך כזה - - -

<רז נזרי: חברים, בוא נסגור את הבסטה.

דוד אמסלם: זאת תשובה לא טובה, אני אגיד לך למה.

<רז נזרי: אני רוצה לשבת דקה ברצף - - -

דוד אמסלם: אבל האמירה שלך – אתה תסכים איתי שבכל תפקיד יכול להיות שבסוף יגיע בן-אדם שאנחנו צריכים בעצם - - -

<קריאות: - - -

דוד אמסלם: סליחה, גליק.

<רז נזרי: אי אפשר לענות על שאלה כשלא נותנים לה יותר מחמש דקות רצוף לדבר בעקבותיה, לא שלא צודקים ולא שחור לבן.

דוד אמסלם: אני מנהל פה את הדיון.

דוד אמסלם: אתה שוכח, ואל תפריע לי.

דוד אמסלם: עכשיו אני שואל – זו שאלה של שחור לבן, אנחנו רוצים לדעת כן או לא?

דוד אמסלם: אני שואל שאלה פשוטה: האם נראה לך סביר שעושים בקרות מהסוג הזה, ואתה, נחה דעתך שהבקרות האלה בסדר, ככה, כמו שהן, ללא ידיעתכם?

<רז נזרי: חברים, אני אסביר.

<רז נזרי: אותו תהליך של בקרה, נעשה–נעשה, זה הניח את דעת היועץ מבחינת מטרת הבקרה והצורה שבה זה נעשה.

דוד אמסלם: בדיעבד.

<רז נזרי: במבט צופה פני עתיד, אמרנו – המפכ"ל אמר, ואני אומר שוב בצורה יותר ברורה – הסיפור הזה הציף שאלות שונות לגבי איך עושים בקרה כזאת בתוך המשטרה, איך מדווחים בתהליך בקרה כי זה בין המשטרה, בין ראש אח"מ למפכ"ל, בין ראש אח"מ למפכ"ל לבין פרקליט המדינה והיועץ המשפטי לממשלה.

<רז נזרי: האם זאת הדרך היחידה לעשות בקרה, או שיש דרכים אחרות לעשות בקרה?

<רז נזרי: אלה בהחלט שאלות שאנחנו לא מטייחים.

<רז נזרי: אני אומר לכם בצורה מפורשת, בהחלט שאלות שבעקבות האירוע הזה הן הוצפו ואנחנו נבחן.

<רז נזרי: אמר המפכ"ל, הוא ביקש מראש אח"מ להעלות רעיונות ולחשוב על נוהל בהקשר הזה.

<רז נזרי: הנוהל הזה יתואם אתנו.

<רז נזרי: הנוהל הזה יובא בפני פרקליט המדינה והיועץ, והדברים האלה יתואמו.

<רז נזרי: בהחלט יכול להיות שבמבט צופה פני עתיד יאמרו לעשות דברים בצורה אחרת.

<רז נזרי: שום דבר לא קרה.

<רז נזרי: כולנו יכולים להחליט שאנחנו בעצם עשינו משהו מסוים, ובחכמה בדיעבד, כמו שנאמר, אנחנו חושבים שנוצר פה שיוצר כוונה אחרת.

<רז נזרי: לכן, תפרידו בין מה שהיה לבין מבט צופה פני עתיד.

<רז נזרי: ואני אומר לכם, השאלות שהעליתם הטרידו גם אותנו.

<רז נזרי: בסופו של דבר התובנה בהקשר הזה שהיועץ המשפטי לממשלה, פרקליט המדינה והמפכ"ל חושבים שצריכים לעשות פה נהלים, לבחון את הדבר הזה – האם בקרה כזאת צריכה להיעשות בצורה שבה זה נעשה, או בצורה אחרת, החל מהפנים-משטרתי, המשך ביחס בין ממשק בין המשטרה לבין הפרקליטות.

<רז נזרי: תבינו, ממה זה נובע?

<רז נזרי: זה נובע מכך, שבסופו של דבר, הרי אתם פה באים בטענה שלכאורה יש פה אכיפת יתר כלפי חברי כנסת, שלכאורה עשינו איזה מסמך כזה או אחר.

מיקי רוזנטל: לא נכון.

<רז נזרי: אז לא נכון, חלקכם - - -

מיקי רוזנטל: לא, אני מבקש לדייק.

מיקי רוזנטל: האיגוד מטריד אותנו, לא הבדיקה - - - חברי כנסת - - -

<רז נזרי: אבל חבר הכנסת רוזנטל, שאלת האיגוד היא תוצר של מה שאמרתי קודם.

<רז נזרי: אם הנהלים יהיו שונים אז אולי זה לא ייעשה בצורה של איגוד, זה ייעשה בצורה אחרת.

<רז נזרי: בהחלט יכול להיות.

<רז נזרי: אם הנהלים יהיו שונים, אז אולי לא יהיה איגוד, או שכן יהיה איגוד.

<רז נזרי: או שכן יהיה איגוד אחת לתקופה כזאת.

מיכל רוזין: - - - או לא יהיו נהלים.

רויטל סויד: אנחנו רוצים בדיקה בלי שימוש לרעה בתכנים האלה.

רויטל סויד: זה מה שאנחנו רוצים.

רויטל סויד: בדיקה בלי שימוש לרעה בתכנים.

<רז נזרי: חברת הכנסת סויד, החקיקה בישראל אומרת שכתב אישום נגד חבר כנסת צריך אישור יועץ.

<רז נזרי: ברמה של הנחיות פנימיות, בגלל אנחנו מודעים לכך ויודעים על כך שחברי כנסת הם לעתים חשופים מעצם תפקידם לתלונות שווא כאלה ואחרות, הם פועלים בציבור, יש עלילות כאלה, ויש - - -

דוד אמסלם: רק חברי כנסת?

דוד אמסלם: רק חברי כנסת?

<רז נזרי: חברי כנסת זה סוג של אוכלוסייה - - -

מיקי רוזנטל: יותר מאחרים.

<רז נזרי: יותר מאחרים.

<רז נזרי: בגלל הדבר הזה, אדוני היושב ראש, אנחנו החמרנו על עצמנו בעניינים פליליים, ולא מסתפקים בכתב אישום.

<רז נזרי: כבר בשלב חקירה ועוד לפני שלב חקירה, בשלב שמגיע מידע למשטרה – המשטרה לא עושה פעולה.

<רז נזרי: היא לא לוקחת את המידע הזה והולכת, חוקרת אותו ועושה בדיקה מסוימת.

<רז נזרי: היא באה לפרקליטות המדינה, היא באה ליועץ המשפטי לממשלה, אנחנו בודקים את הדבר הזה כדי לראות שאין פה שום דבר.

<רז נזרי: אנחנו לא רוצים שיהיו פה מצד אחד הנחות.

<רז נזרי: האכיפה היא שוויונית, לא יהיו הנחות לחברי כנסת.

<רז נזרי: ואנחנו גם לא רוצים שיהיה מחיר מופקע בחקירה של חברי כנסת, וייווצר מצב שאתה לוקח בגלל שמישהו אמר משהו ועושים פעולה כזו או אחרת, ואחרי זה עצם התהליך, כמו שנאמר בצדק, יכול להיות שאחרי שנתיים חבר כנסת ייצא נקי.

<רז נזרי: אבל עצם התהליך שאתה בוחן מין דבר כזה, שהוא סטטוס של מחקר, כבר הדבר יוצר עננה ציבורית שיכולה לפגוע בתפקודו.

<רז נזרי: לכן, כדי שלא יהיה מצב שבצד אחד יהיו, כמו שאמרתי, הנחות לחברי כנסת, וגם לא תהיה אכיפת יתר, הדבר הזה נעשה בתהליך של בדיקה צמודה אתנו ומידע מהותי שמגיע עובר אלינו.

<רז נזרי: אדוני, חבר הכנסת סמוטריץ, כל האגדות האלה שאמרת ששמעת על הסיפור לפני כמה שנים משר, ועורך-דין בכיר אמר אותם לפני כמה שבועות בתכנית טלוויזיה – על 120 מגרות, או על כל אזרח הוא אמר ראו שיש במגרות, ומכניסים – הדברים האלה, חברים, תנוח דעתכם.

<רז נזרי: מספיק שאני אומר לכם בצורה הכי ישרה ואותנטית – אנחנו כמערכת גם טועים לפעמים, אנחנו בני אנוש.

דוד אמסלם: יש לך שתי דקות.

דוד אמסלם: אני רוצה דקה לסכם.

מיקי רוזנטל: אז אין שאלות.

<רז נזרי: אז אני אומר שוב.

<רז נזרי: בדקה שנשארה לי אני אומר כך: כמו שאמרתי, הדבר הזה, נחה דעתו של היועץ שהדבר נעשה לצורכי בקרה.

<רז נזרי: במבט צופה פני עתיד, האם צריך לעשות את זה בצורה אחרת, יכול להיות שזאת היא המסקנה.

<רז נזרי: אחרי שהמשטרה תכין את הנהלים –

מיקי רוזנטל: איך זה יכול להיות?

<רז נזרי: אחרי שיבואו בדברים אתנו, יכול להיות שהמסקנה תהיה שצריך לעשות את הדברים בצורה אחרת, וייקבעו נהלים - - -

מיקי רוזנטל: - - - מקבלת - - -

דוד אמסלם: אל תפריע לו.

דוד אמסלם: רוזנטל, אל תפריע לו.

<רז נזרי: יכול להיות שייקבע שמסמך כזה - - -

דוד אמסלם: רוזנטל, אל תפריע לו.

דוד אמסלם: אני לא פותח את הדיון עוד הפעם.

<רז נזרי: יכול להיות שבנהלים ייקבע שעל מסמך כזה כן צריך לדווח למפכ"ל, וצריך לדווח ליועץ ולא יהיה רק בהחלטת ראש אח"מ.

<רז נזרי: בהחלט יכול להיות שבנהלים ייקבע כזה דבר.

<רז נזרי: יכול להיות.

<רז נזרי: הדבר הזה ייקבע אחרי שהמשטרה תחליט ממתי פותחים את הנהלים.

<רז נזרי: הסברנו מה היה, אנחנו בדקנו את החומרים האלה.

<רז נזרי: נחה דעתו של היועץ לגבי מה שהיה.

<רז נזרי: במבט צופה פני עתיד, אנחנו נבחן שוב את הנהלים.

<רז נזרי: משפט אחרון.

<רז נזרי: כל הנושא הזה של קונספירציות כאלה ואחרות שמחזיקים פה חומרים – אני מסתכל לכם בעיניים – הדברים האלה פשוט לא היו ולא נבראו מצד אחד.

<רז נזרי: מצד שני, הנושא של עננה כזאת או אחרת, אם אנשים יכולים לישון בשקט, לא יכולים לישון בשקט, עננה – אני תמיד אומר שלישון בשקט או לא לישון בשקט, זאת לא אם אתה נמצא במסמך כזה או אחר, או לא נמצא במסמך כזה או אחר.

<קריאות: - - -

דוד אמסלם: חבר'ה, אני מבקש.

דוד אמסלם: תודה רבה.

אמיר אוחנה: - - - לא ידענו על המסמך הזה.

דוד אמסלם: אני מבקש.

דוד אמסלם: תודה רבה, למשנה ליועץ המשפטי.

דוד אמסלם: רבותיי, אני רוצה לסכם את הדיון.

<קריאות: - - -

דוד אמסלם: רבותיי, אני רוצה לסכם את הדיון.

דוד אמסלם: האמת היא שאני הוטרדתי דווקא מהתשובות של ראש אח"מ.

דוד אמסלם: אני שמעתי את מפכ"ל המשטרה מדבר באופן כללי.

דוד אמסלם: לרוב השאלות ששאלנו פשוט לא קיבלנו תשובות שחור-לבן.

דוד אמסלם: אתה יותר עסקת בנושא של ההדלפות והחשיבות של הבדיקות וכו'.

דוד אמסלם: אז הגענו למחלוקת.

דוד אמסלם: אנחנו שאלנו שאלות מאוד ספציפיות שלדעתי לא קיבלנו עליהן את התשובות.

דוד אמסלם: לכן, מה שאני בעצם אעשה – אני אפנה לגוף חיצוני שהוא יהיה מבקר המדינה.

דוד אמסלם: אני אבקש ממנו להיכנס לבדיקה של המסמך הספציפי, גם לגבי מה שהיה, וגם להמליץ המלצות למשטרה מה לעשות קדימה.

דוד אמסלם: בגלל שאני מוטרד בדיוק – אני לא רוצה לפתוח את הדיון.

דוד אמסלם: אני חושב שהסיפור הזה, אני רוצה שהוא ייקח אותנו למקום יותר טוב בתוך המשטרה.

דוד אמסלם: לכן זה מה שבעזרת השם אני אעשה.

דוד אמסלם: אני מודה לכם, המפכ"ל וראש אח"מ שהגעתם.

דוד אמסלם: כמובן תודה למשנה ליועץ המשפטי לממשלה.

דוד אמסלם: תודה רבה לכולם.

דוד אמסלם: הישיבה נעולה.